پەیوەندی ژەهراوی – Knwe.org\nسەرەکی » وتار » پەیوەندی ژەهراوی\nکاتێک وەکو مرۆڤێک جا ژن بیت یان پیاو لە پەیوەندییەکدایت جا سۆزداری بێت یان هاوڕێیەتی و تێیدا هەست دەکەیت خۆت نیت بەو واتایەی کەسێتیت و حەزو خولیا و هەموو ئەو شتانەی باوەڕت پێیەتی ناتوانی بیکەیت یان تەعبیری لێبکەیت، هەروەها ناتوانیت بەو شێوەیە بژیت کە باوەڕت پێیەتی و تێیدا هەست بە کەسێتی خۆت دەکەیت و بە پێچەوانەی ئەوەوە دەژیت کە وێنات کردووە، لە هەمانکاتدا ناتوانیت لەو پەیوەندییە دەرچیت و هەستدەکەیت ئەستەمە رزگارت بێت ئەوە بزانە کە تۆ لە پەیوەندییەکی ژەهراوی و زیانبەخشدایت.\nپەیوەندی ژەهراوی چییە؟\nپەیوەندی ژەهراوی کە بە ئینگلیزی پێی دەوترێت\n«Toxic relationship» بریتییە لەو پەیوەندییەی لە نێوان دوو کەسدا روودەدات یەکێکیان کەسێتی ئەوی دی دەسڕێتەوە و بەسەریدا زاڵ دەبێت و بە سیفەتێک یان زیاتر لە سیفەتە خراپەکان ئەوی تر دەچەوسێنێتەوە لە هەمانکاتدا قوربانیی ناتوانێت لەو پەیوەندییە دەربازی بێت جا لەبەرئەوە بێت کەسێتی لاواز بووە لەبەرامبەر ئەوی تردا و ناوێرێت وازیلێبێنێت یان ناتوانێت و نازانێت چۆن لێی دەرباز بێت، ئەو پەیوەندییە ژەهراوییەش دەکرێت سۆزداریی یان هاوڕێیەتی بێت.\nرەنگە زۆر کەس لە ژیانیدا جا هاوڕێیەتی بێت یان سۆزداری بە جۆرێک لە جۆرەکان پەیوەندی ژەهراوی تاقیکردبێتەوە، بەڵام کێشەکە ئەوەیە نەتوانیت لێی دەرباز بیت و هەموو ژیانت داگیر بکات و هەست بکەیت لەو پەیوەندییەدا بەند کراویت، لایەنی باشی هاوڕێیەتی و سۆزداری ئەوەیە خۆت هەڵیاندەبژێریت، لایەنی خراپیشی چ هاوڕێ بێت یان خۆشەویست هەندێکجار دوای ماوەیەک لە یەکتر ناسین ئەو مرۆڤە دەرناچێت کە وێنات کردبوو، ئەگەر باسی هاوڕێ بکەین دەبینین لەو حاڵەتانەدا ئەو هاوڕێیە بۆ نموونە زاڵە بەسەر پەیوەندییەکەدا یان هەموو ئەو شتانە دەکات کە هەستێکی ناخۆش دەدەن بە تۆ یان جاری وا هەیە هەستدەکەیت تەنیا بۆ بەرژەوەندی تایبەتی هاوڕێیەتیت دەکات و چەندان نموونەی دیکە، بەڵام جیاوازیی هاوڕێیەتی لەگەڵ پەیوەندی سۆزداریدا ئەوەیە رەنگە بتوانیت ئاسانتر لەو پەیوەندییە ژەهراوییە رزگارت بێت و کاریگەرییەکی ئەوتۆ لەسەرت جێنەهێڵێت و بتوانیت وردە وردە ئەو پەیوەندییە کاڵ بکەیتەوە، ئەگەر کەمێک پشوودرێژ و چاونەترس بیت و بەجۆرێک لە جۆرەکان لەو هاوڕێیەت تێبگەیەنیت کە چیتر ئەو پەیوەندییەتان ناکرێت بەردەوام بێت.\nئەوەی بۆ زۆر کەس ئەستەمە لێی دەرباز بن پەیوەندی سۆزداری ژەهراوییە بەتایبەت ئەگەر ئەو دوو کەسە بووبن بە ژن و مێردی یەکتر ئەوە قورستر دەبێت لەو پەیوەندییە ژەهراوییە رزگاریان بێت، پەیوەندی ژەهراویش لە نێوان ژن و پیاودا جا لەو پەیوەندییەدا ژن یان پیاوەکە قوربانیی بن، بەوەی لایەنی بەرامبەر کەسێکی زۆردار و زاڵە بەسەر پەیوەندییەکەدا یان توندوتیژە، بەگومانە، دڵ پیسە، کەسێکی نێرسسییە، درۆزنە..هتد ئەگەر ئەو کەسە بە سیفەتێک یان زیاتر لەوانە لەو پەیوەندییەدا زاڵ بێت و کەسی بەرامبەر واتا قوربانیی هەستبکات رۆژ بە رۆژ ئەو کەسە لە وزەی دەبات و کەمدەکاتەوە و چیتر چێژ لە ژیان نابینێت و کاتێک بیر لە خۆی دەکاتەوە دەبینێت بووە بە مرۆڤێکی دیکە و بگرە خراپتریش لەوەی هەبووە ئەوە لە پەیوەندییەکی ژەهراویدایە.\nبە رای من زیاتر ژنان لەو جۆرە پەیوەندییانەدا دەبنە قوربانیی بەو پێیەی پیاو لە حاڵەتێکی وادا زووتر دەستبەرداری ئەو پەیوەندییە دەبێت و ژن زیاتر بەهۆی لەبەرچاوگرتنی هەندێک نەریت و یاسا و رێسای کۆمەڵگەوە بەتایبەتی لە کۆمەڵگەیەکی وەکو کۆمەڵگەی ئێمەدا زیاتر دەترسێت دەستبەرداری ئەو پەیوەندییە ببێت، بۆ نموونە پیاوەکە توندوتیژە و لێیدەترسێت ئەگەر وازیلێبێنێت زیاتر ئازاری بدات و زۆر حاڵەتی وامان دیوە کاتێک ژنێک کارێکی لەو جۆرەی کردووە پیاوەکە کوشتوێتی یان کەسێکی بە گومانە و زیاد لەپێویست غیرە دەکات بەشێوەیەک ژنەکە هەستدەکات چیتر هەناسەشی بۆ نادرێ، بەڵام کە بیر لەوە دەکاتەوە وازیلێبێنێت رەنگە کەس پشتگیری لێنەکات و لێی تێنەگەن ئەو لە چ دۆخێکدایە و پێیبڵێن ئاساییە هەموو پیاوێک غیرە دەکات یان ئەوە تۆی خۆش دەوێت بۆیە وایە! بەڵام لە راستیدا هەر سیفەتێک لەو سیفەتانە یان هەر جۆرێکی دیکە ئەگەر واتلێبکات ژیان لەبەرچاوت تاریک بێت و وەکو دەوترێت چیتر خۆت نەبیت و هەستبکەیت لە گێژاوێکدایت و ناتوانیت لێی دەربچیت ئەوە بزانە لە پەیوەندییەکی ژەهراویدایت.\nببیتە مرۆڤێکی باشتر\nبێگومان رزگار بوون لە پەیوەندییەکی ژەهراوی پێویستی بە ئامادەیی دەروونی هەیە و رەنگە زۆرجار پێویستی بە راوێژی پزیشکی دەروونی یان توێژەری کۆمەڵایەتی هەبێت، هەروەها وەکو پزیشکانی دەروونی لەو بوارەدا ئامۆژگاری ئەوە دەدەن ئەگەر ئەو دوو کەسە ژن و مێرد نەبن وازهێنان لەو پەیوەندییە تا زووتر بکرێت باشترە و دەبێت لەسەر هەموو ئاستەکان تەنانەت دەبێت لە دونیای سۆشیال میدیاشدا هەموو پەیوەندییەک لەگەڵ ئەو کەسە بپچڕێنێت و بۆ ئەو شوێنانەش نەچێت کە ئەگەری ئەوەی هەیە تێیدا ئەو ببینێت، ئەمە بۆ ئەوەی لە رووی دەروونییەوە لەو پەیوەندییە چاک بێتەوە تا وایلێدێت ئەو کەسە دەبێتە کەسێکی ئاسایی لەلای و هیچ هەست و سۆزێکی نامێنێت وایلێبکات هەڵە بکات و بۆی بگەڕێتەوە، ئەگەر ئەو هەستەشی بۆ هات دەبێت هەمیشە ئەو هۆکارانە بێنێتەوە یادی کە وایلێکردووە وازیلێبێنێت و ئەگەر بگەڕێتەوە بۆی ئەوە دیسانەوە دەچێتەوە ئەو گێژاوەی لێی رزگار بووە.\nئەگەر ئەو پەیوەندییە ژەهراوییە لە نێوان ژن و مێردێکدا بێت بە رای من دەربازبوون لێی قورسترە و ئەو کارە پێویستی بە بوێریی و هەروەها یارمەتی کەسانی نزیکە بۆ پاڵپشتیکردن لێی و بگرە چارەسەری دەروونیشی پێویستە ئەگەر قوربانیی لەو پەیوەندییەدا توندوتیژی بەرامبەر کرا بێت، رەنگە زۆر کەس باوەڕ بەبوونی پەیوەندی ژەهراوی و زیانبەخش نەکەن، بەڵام تەنیا ئەو کەسانەی لەو جۆرە پەیوەندییانەدان یان کەسانێکی نزیک لێیانەوە بەو شێوەیەن دەزانن و هەستی پێدەکەن، چونکە پەیوەندیی تەندروست پەیوەندییەکە دەبێت وابکات ئەو دوو مرۆڤە ببنە مرۆڤێکی باشتر لەوەی هەن، بەوەی سیفەتە باشەکانی نێو کەسێتیان زاڵ بێت و سیفەتە خراپەکانیان کاڵ بێتەوە، نەک پەیوەندییەک تێیدا لایەنێک کەسێتی لایەنەکەی تر یان مرۆڤەکەی تر بسڕێتەوە و بیەوێت بەو شێوەیە کەسێتی وێنە بکێشێتەوە کە خۆی دەیەوێت.


گەرەكی سابونكەران لە شاری سلێمانی یەكێكە لە كۆنترین گەرەكەكانی شار و دەكەوێتە ناوجەرگەی شاری سلێمانییەوە، ئێستا ئەو گەرەك و بازاڕە بە گوزەری ھەورامییەكان ناسراوە چونكە، بەشێكی زۆری ھەورامییەكانی ناوچەی ھەورامان لە گوزەرە كاردەكەن و بەرھەمە ھەورامییەكانیان نمایش دەكەن بۆ فرۆشتن.\nتەحسین ھەورامی كە ماوەی ماوەی 30 ساڵە لەگوزەری ھەورامیەكان دووكاندارە و كاری فرۆشتنی كڵاش و شاڵ بەرھەمە ھەورامییەكان دەكات بۆ PUKmedia وتی: كاتی خۆی بازاڕی سابونكەران شوێنی كارە دەستییەكان بووە ھەرئەو كاتەش ھەورامییەكان بەرھەمەكانی خۆیان ھێناوەتە گوزەرەكە و فرۆشتوویانە لەو كاتەشەوە بەتایبەت لەدوای ساڵی 1988 ھەورامی و ھەڵەبجەییەكان ھاتوونەتە سلێمانی و لەسابونكەران نیشتەجێ بوون و دوكانیان داناوە، بەرھەمەكانی خۆیان فرۆشتووە،ئێستاش كە زۆربەی دوكاندارەكانی ئەم گوزەرە ھەورامین هاوكات بەشێكی زۆری دوكانەكانی دیكەش بەرھەمەكانی ھەورامان دەفرۆشن.\nوتیشی: رۆژانە خەڵكانێكی زۆر سەردانی ئەم گوزەرە دەكەن بەتایبەت ھەورامییەكانی دەرەوەی شاری سلێمانی چونكە بەشێكی زۆریئ ەوانەی لەم شوێنەدا كار دەكەن خزمو كەسوكاری یەكترن ئەوەش وای كردووە رۆژانە ژمارەیەكی زۆر ھەورامی سەردانی ئەم گوزەرە بكات.\nتەحسین ئاماژەی بۆئەوەشكرد: تایبەتمەندیەكی دیكەی گوزەرەكە ئەوەیە ئەگەر ھەر ھەورامییەك یان ھەڵەبجەییەك كۆچی دوای بكات، ناوەكەی بە دیواری ئەم گوزەرەوە بۆ ماوەی چەند رۆژێك بە ھەڵواسراوی دەمێنێتەوە بۆئاگاداربوونی ئەو ھاووڵاتیانەی كە سەردانی سابونكەران دەكەن.\nلەبازاری ھەورامییەكان ھەر بەرھەمێكی هەورامانت بوێت دەستت دەكەوێت ھەر لە كڵاش و شاڵ و خواردنی بەرھەمە خۆماڵییەكان بگرە تا دەگاتە كارە دەستییەكانی ناوچەی ھەورامان.\nهەر لەو بارەیەوە كەیوان ھەورامی كە دوكاندارێكی دیكەی گوزرەی ھەورامییەكانە بۆ PUKmedia وتی: من ماوەی 20 ساڵە لەم گوزەرەدا كار دەكەم، لە ساڵانی 70 كاندا حاجی مستەفای حاجی قادر لە سابوونكەران ھۆتێلێكی داناوە بۆ ئەو كەسانەی كە لە ھەورامان و ھەڵەبجەوە سەردانی سلێمانیان كردووە ئەوانیش كە ھاتوونەتە سلێمانی لە ھۆتێلەكەی حاجی موستەفادا ماونەتەوە، حاجی موستەفاش ئامۆژگاری كردوون و پێی وتوون مەڕۆن دوو كرێ بدەن، واتا مەڕۆن كرێی ئۆتۆمبێل و كرێی ھۆتێل بدەن چونكە، سابونكەران ناوجەرگەی شاربووە و لە بازاڕەوە نزیك بووە بۆیە كرێی ئۆتۆمبێلی نەویستووە. لەو كاتەشەوە خەڵكێكی زۆری ھەورامان ھاتونەتەئێرە و لە سابونكەران نیشتەجێ بوون دەستیان كردووە بە كار كردن تاوەكو ئێستا كە بە شوێنی ھەورامیەكان ناسراوە.\nوتیشی: لەم گوزەرە سەرجەمی بەرھەمە خۆماڵییەكانی ناوچەی ھەورامان دەست دەكەوێت وەك كڵاش و شاڵ و كوڵە باڵ و بەرماڵ و چەقۆ و چەند بەرھەمێكی تر، لە خواردنەكانیش وەك گوێز و دۆشاوی توو رۆبەھەنار و مێوژ و چەند بەرھەمێكی تر.\nكەیوان ئەوەشی وت: لەناو گوزەرەكە ژن و ژنخوازی ھەیە ئەویش بەھۆی ئەوەی كە بەشێكی زۆری ھەورامییەكانی ئەم گوزەرە خزموكەسوكاری یەكترن، زۆركات بۆ پرسیاركردن سەردانی ئەم گوزەرە دەكرێت.\nجێی باسە ئەو بازارە بووەتە شوێنی كۆكردنەوەی ھەورامییەكان كە رۆژانە ھەورامییەكانی ناو شاری سلێمانی دەچنە گوزەرەكە و كاتەكانیان لەوێ بەسەر دەبەن.\nحاجی سابیق تەوێڵەیی كە دوكتندارێكی دیكەی گوزەرەكەیە بۆ PUKmedia دواو و وتی: ئەم شوێنە بوەتە شوێنی كۆكەرەوەی ھەورامییەكان و ھەموو رۆژێك ھەورامییەكان و ھەڵەبجەییەكان لەم شوێنەدا كۆدەبنەوە.\nوتیشی: لەناوئەم گوزەرەدا چەند دوكانێكی تێدایە خاوەنەكانیان بە سۆرانین بەڵام، ئەوانیش لەئێستادا فێری شێوەزاری ھەورامی بوون و بە ھەورامی قسە دەكەن و تەنانەت بەرھەمی ھەورامییەكانیش دەفرۆشن.\nفۆتۆ.. شاد ئیبراھیم


2018-09-25 [05:32 AM]\nنووسینی: محه‌مه‌د حاجی كه‌ریم\nئه‌وه‌ی لێره و له‌وێ رژێمه سته‌مكاره‌كان به‌سه‌ر كوردی ده‌هێنن، له ئازایه‌تییان نییه، به‌ڵكوو ده‌ردی بێ ده‌وڵه‌تی و بێ پشتی خۆمانه. ئه‌گه‌ر كوردیش خاوه‌ن ده‌وڵه‌ت و كیانێكی سه‌ربه‌خۆ و به‌هێز بوایه، ئه‌وانه‌ی خاك و ژیانیان داگیركردووین، به‌و ئاسانیه نه‌یانده‌توانی هه‌ر كاتێك بیانه‌وێت بمانكوژن و ماڵ و حاڵمان بسووتێنن.\nدوور نه‌ڕۆین، 16ی ئۆكتۆبه‌ر حكوومه‌تی عێراق له كه‌ركووك و خورماتوو و ناوچه‌كانی دیكه‌ی ده‌ره‌وه‌ی ئیداره‌ی هه‌رێمی كوردستان، شتێكی خراپ نه‌ما به كوردی نه‌كات. زۆر كه‌س پێیان وابوو كۆتایی ده‌سه‌ڵاتی سه‌دام حوسێن، كۆتایی سه‌رده‌می سته‌م و كوشتن و سڕینه‌وه‌ی نه‌ته‌وه‌ی كورده، لێ ده‌ركه‌وت به عه‌قڵیه‌تی دوێنێ و له ژێر ناو و به‌رگێكی نوێ، پرۆسه‌ى زوڵم و سته‌مكارى، برسیكردن و په‌راوێزخستنى كورد، درێژه‌ى هه‌یه.\nئه‌و غه‌دره‌ش ته‌نیا له سه‌رده‌ستی فه‌رمانڕه‌وایانی عێراقه‌وه نه‌كراوه و ناكرێت، به‌ڵكو وڵاتانی دیكه‌ی ناوچه‌كه‌ش درێخیان له په‌یڕه‌وكردنى ئه‌و سیاسه‌ته نه‌كردووه، هه‌روه‌ك رۆژانی رابردوو شایه‌تیی هێرشی مووشه‌كبارانى ئێران بووین بۆ سه‌ر خوشك و برایانمان له كۆیه، كه به‌و هۆیه‌وه چه‌ندین رۆڵه‌ی خه‌باتكاری كورد شه‌هید و بریندار بوون. كه‌چی له به‌رامبه‌ردا كه‌مترین هه‌ڵوێستى حكوومه‌تی عێراقمان نه‌بینی. پرسیار ئه‌وه‌یه، ئایا ئه‌گه‌ر كوردستان خاوه‌ن ده‌وڵه‌ت و سه‌روه‌ری بووایه، ئێران بوێریی ئه‌وه‌ی ده‌بوو ده‌ستدرێژى بكاته سه‌ر سه‌روه‌ریى وڵاتێكى دیكه و توانای سه‌ربازیی خۆی له كوشتنى ژن و پیاوى كورد تاقیبكاته‌وه؟ بێگومان نه‌یده‌توانی په‌نا بۆ ئه‌و كرده‌وه هۆڤانه‌یه به‌رێت.\nكه به خه‌یاڵ بۆ دوێنێ ده‌گه‌ڕێمه‌وه، ده‌زانم له‌وه‌ته‌ی فامم كردووه، هه‌ستی سه‌ربه‌خۆییخوازی له‌ناخمدا چه‌كه‌ره‌ی كردووه.\nدوای راپه‌ڕینی ئاداری 1991، هه‌ر حزب و لایه‌نێك، دروشم و گوتاری تایبه‌ت به سه‌ربه‌خۆیی هه‌ڵگرتبێت، خۆشه‌ویستییه‌كی زۆرم بۆی هه‌بووه. له ته‌مه‌نى پازده شازده ساڵیمه‌وه به هۆی بیری نه‌ته‌وه‌یی و گوتاری سه‌ربه‌خۆییخوازیی، له ده‌ره‌وه‌ی ئینتمای سیاسیم له دڵه‌وه پارتی سۆسیالیستی كورد "پاسۆك" م خۆشویست، له‌به‌ر ئه‌وه نا به‌رنامه‌ی ئه‌و حزبه‌م به‌دڵ بێت و ئه‌ندام و لایه‌نگری بم، به‌ڵكوو به‌هۆی هه‌ڵوێستی جوانی كوردانه و بڵاوكراوه‌كانیان، كه پڕ بوون له په‌یڤی سه‌ربه‌خۆیی.\nسه‌ركرده و ئه‌ندامانی ئه‌و حزبه، زۆر به فراوانی كاریان له سه‌ر بڵاوكردنه‌وه‌ی هوشیاریی نه‌ته‌وه‌یی و بایه‌خی ده‌وڵه‌تی كوردستان بۆ گه‌لێكی ماف زه‌وتكراو و قوڵكردنه‌وه‌ی گیانی خۆشه‌ویستی بۆ نه‌خشه و ئاڵای كوردستان ده‌كرد.\nله‌به‌ر ئه‌وه‌ی كوردی بێ ده‌وڵه‌ت، له ناوچه‌یه‌كی ئاڵۆز و ناسه‌قامگیری مینڕێژكراو ده‌ژیت، ده‌ورووبه‌ره‌كه‌ی به توندوتیژی و سڕینه‌وه، كه‌مترین درێخی له ئازاردانی نه‌كردووه. هه‌ربۆیه‌شه میلله‌تێكی شپرزه، زامداری خوێن له جه‌سته چۆڕاو، ده‌روون ماندووى لێكه‌وتووه‌ته‌وه.\nنه‌ته‌وه‌ی بێ ده‌وڵه‌ت، واته سه‌رگه‌ردانی و بێ كه‌سیى تاكه‌كانی، هه‌ر ئه‌و بێ ده‌وڵه‌تییه‌شه وای كردووه هاونیشتمانییانی به ئاسانی بكه‌ونه ژێر كاریگه‌ری ئه‌م و ئه‌وی ده‌وروبه‌ر، هه‌ڵبخه‌ڵه‌تێندرێن و بێ بیركردنه‌وه و هه‌ڵسه‌نگاندن، ده‌ست له مافه‌كانیان هه‌ڵبگرن، زۆر جاریش بكه‌ونه به‌ره‌ی دوژمن و خیانه‌ت له خاك و میلله‌ته‌كه‌یان بكه‌ن.\nكورد هه‌تا قۆناخی بێ ده‌وڵه‌تی تێنه‌په‌ڕێنێت، نابێ چاوه‌ڕوانیی بۆ ژیانێكی دوور له شه‌ڕ و ماڵوێرانی هه‌بێت.\nكه‌م نین ئه‌وانه‌ی پێیان وایه ریفراندۆم هیچ گرنگییه‌كی نییه، به‌ڵام ئه‌وه‌شیان له گه‌مژه‌یی، یان بڕوانه‌بوونیان نییه بۆ پرسی سه‌ربه‌خۆیی، به‌ڵكوو له رقی ئه‌وانه‌یه كه به‌و په‌ڕی جدیبوون و بڕوابه‌خۆبوونه‌وه، شانیان دایه به‌ر ئه‌و ئه‌ركه گرانه و ئه‌و رێگه‌یه‌یان هه‌ڵبژارد.\nهه‌رچه‌ند ژانی له‌دایكبوونی ریفراندۆمی سه‌ربه‌خۆیی زۆر سه‌خت و دژوار بوو، لێ رژێمه سته‌مكاره‌كان چه‌ند دژایه‌تی بكه‌ن و دانی پێدا نه‌نێن، ریفراندۆم هه‌ر به به‌رزترین و باڵاترین ده‌ستكه‌وت له مێژووی نوێی گه‌له‌كه‌مان ده‌مێنێته‌وه و به‌دیهاتنی سه‌ربه‌خۆییش مه‌حاڵ نییه.\nئه‌و ریفراندۆمه‌ی دژایه‌تییه‌كی زۆر و پیلانگێڕیی زۆری ده‌رهه‌ق كرا، رووداوێكی ئه‌وه‌نده بچووك نییه له زاكیره و رۆحی هیچ كوردێكی وڵاتپه‌روه‌ر و ئازادیخواز بسڕێته‌وه. ریفراندۆم رووداوێكی به‌رده‌وامه و جه‌نگی قبووڵكردنی ئه‌نجامه‌كه‌یشی، كۆتایی نایه‌ت.\nنابێ له پرسى سه‌ربه‌خۆیدا، بێ ئومێدی بمانكوژێت، دوور نه‌ڕۆین، خۆ دروستكردنی ده‌وڵه‌ت بۆ خه‌ڵكی دیكه‌ش هێنده ئاسان نه‌بووه، ئه‌گه‌ر سه‌یری زۆرێك له‌و 35 ده‌وڵه‌ته‌ی كه له دوای ساڵی 1990 به رێگه‌ی جیاواز دروست بوون، بكه‌ین، ده‌بینین به ئاسانی و بێ قوربانیدانی گه‌وره نه‌هاتوونه‌ته كایه‌وه.\nئه‌گه‌ر ده‌ست به شوناس و به‌ها و هێزی ریفراندۆمه‌وه بگرین، رۆژێك دێت شوێنی خۆی ده‌گرێت و تامى به‌رهه‌مه‌كه‌ی ده‌چێژین.\nئەم هەواڵە 1423جار خوێندراوەتەوە


انقر هنا للعربية | Click here for English\nپەیوەندی بكە بە (MADRE) بۆ راهێنانی پەیوەست بە ستراتیژیەتەكانی نەهێشتن، چارەسەركردن، و بە دۆكیۆمێنتكردنی توندوتیژی خێزانی لە کاتی پەتای كۆڤید-19ەدا. راهێنانەكە- لەسەر بنەمای ئامرازەكانی بەردەستمان- تیشكدەخاتەسەر باشترین پراكتیزەی رێكخراوەكانی - Global South – كە ئەوان، بە شێوەیەكی سەلامەت و كارا كارەكانی خۆیان، سەبارەت بە پرسی توندوتیژی خێزانییەوە، گونجاند كاتێك روبەڕوی ئەو قەیرانە جیهانییە تەندروستییە بوونەوە. راهێنانەكە، كە رەگوڕیشەی لە نموونەكانی نێو ئەم گروپانەدا هەیە، جەخت دەكاتەوە لەسەر ئەو ئامرازانەی دەكرێت بگونجێنرێن لەگەڵ هەر رەوشێكی لۆكاڵیدا و گفتوگۆش لەخۆدەگرێت لەبارەی شێوازە جیاوازەكانی توندوتیژی خێزانییەوە.\nلە ماوەی دە مانگی داهاتوودا (MADRE) چوار راهێنانی تەواو دەستەبەر دەكات. بابەتی هەر راهێنانێك هاوشێوە دەبێت، لەبەر ئەوە پێویست ناكات زیاتر لە جارێک لە راهێنانەکە ئامادە بیت. دوانییان بە فەڕەنسی، ئیسپانی و ئینگلیزی دەبن، و دوانیشیان بە عەرەبی، كوردی، و ئینگلیزی دەبن. هەر دانیشتنێكی راهێنانەكە دوو كاتژمێر دەخایەنێت.\n!رێككەوتەكە لای خۆت تۆمار بكە\nراهێنانی 4: حوزەیرانی 2021\nزمانەكان: ئینگلیزی، عەرەبی،& كوردی\nتكایە بۆ ئەو رێككەوتەی پێت باشە كلیك لێرە بكە. هەر كاتێك كات و رێككەوتی كۆتایی راهێنانەكە دیاریكرا، ئەوا بۆ دەستەبەركردنی زانیاری زیاتر و دەستڕاگەیشتن بە ووردەكارییەكان لە دوورەوە، پەیوەندیت پێوە دەكەین. بۆ هەر پرسیارێك نامە بۆ ئەم ئیمەیڵە بنێرە advocacy@madre.org\nئامرازەكانی روبەڕوبونەوەی توندوتیژی خێزانی\n(MADRE) و هاوبەشە لۆكاڵیەكانمان باشترین پراكتیزەی رێكخراوەكانی جیهانی باشووریان (global south) كۆكردۆتەوە لەبارەی ڕێگریکردن، چارەسەركردن، و بە دۆكیومێنتكردنی توندوتیژی خێزانی و گەڵاڵەی كردوون بۆ ئامرازێك كە قابیلی گونجاندن بێت بۆ ئەو گروپە لۆكاڵییانەی دەیانەوێت رێگایەك بدۆزنەوە بۆ گونجاندنی كارەكانیان لە هەلومەرجی كۆڤید-19ەدا. ئامرازەكانی ئێمە ئەمانە لە خۆدەگرن: پرۆگرامی دەقئامێز، رێنمایی لەبارەی پەیامی راگەیاندنكارانە، و ئەو سەرچاوانەی كە كارلێك دەخوڵقێنن بۆ بەشداریپێكردنی كۆمەڵگە. ئێمە رێنمایی پراكتیكی دەستەبەر دەكەین بۆ كاركردن لە ناوچەكانی ناكۆكی و لە شوێنی شارنشین و گوندنشیندا. هەروەها چەند بەشێك دەستەبەر دەكەین بۆ چارەسەركردنی توندوتیژی پیادەكراو لە بەرامبەر ئەندامانی كۆمەڵگەی پەلكەزێڕینە و خەڵكانی پەككەوتە، و لەبارەی كاركردن لەگەڵ پیاوان وەك هاوپەیمان. ئامرازەكان بەردەستن بە ئینگلیزی، عەرەبی، فەڕەنسی، ئیسپانی، و كۆنگۆلی سەواحیلی.


Written on 20 تشرینی دووەم 2019 .\nسەنتەری ڕاهێنانی پێداگۆجی و پەرەپێدانی ئەکادیمی لە ساڵی ٢٠١٩ وەک بەڕێوەبەرایەتیەک لە زانکۆی ڕاپەڕین کرایەوە. بەرنامەکانی پەرەپێدانی بەردەوامی تواناکانی مامۆستایان و فەرمانبەران لە چوارچێوەیەکی گەورەتری پلانی ستراتیژی زانکۆدا دێت بە ئامانجی خۆگونجاندن لەگەڵ پێشکەوتنە نێودەوڵەتییەکانی بواری فێربوون و فێرکردن و فەلسەفەی پەروەردەی سەردەمیانە. لە کاتێکدا وەزارەتی خوێندنی باڵا هەنگاوی گرنگی ناوە بۆ جێبەجێکردنی سیستەمی بۆڵۆنا لە زانکۆکانی هەرێمی کوردستان، زانکۆی ڕاپەڕین وەک دەسپێک و بۆ ساڵی خوێندنی ٢٠١٨-٢٠١٩ لە پێنج بەشی زانستی سیستەمەکەی جێبەجێ کرد. لەم چوارچێوەیەدا و بە مەبەستی ئامادەکردنی مامۆستایان بۆ ئەم سیستەمە تازەیە، زانکۆمان هەڵدەستێت بە پێشکەشکردنی ڕاهێنان بۆ مامۆستایان لەم بوارانەی خوارەوەدا:


مناڵ کوردم فارسی نیەزانم - قصر فرهاد\nمناڵ کوردم فارسی نیەزانم نویسنده: فیض اله پیری - ۱۳٩٢/٧/٧ یەکمین وت و وێژ شارام نازری گورانیچڕ دەنگ خوەش کرماشان وە زوان کوردی\nعکس از یحیی صمدی\nشارام نازری ئەڕای،کونسرتێگ پەنشەمە و جومەی دو ھەفتە لەیەو وەر وە داوەت ئەنجومەن پشت گرتن لە نەخوەشەیل شیرپەنجە(سەرەتان) و ئەڕای پشتیوانی لەی جەمە، ھاتە‌شار سنە‌دژ کورستان و کونسرتێگ دو روژە وەڕیەوبرد و مەردم – وە تایبەت وەختێگ گورانی ناودار و ناسیای »مناڵ کوردم، فارسی نیەزانم« خوەند، – پیشوازی فرەیگ لە لێ کردن و نازری لەشەو یەکما وەت: لە یەک دوای ساڵەیل فرەیگە ھاتمەسە ناو مەردم و میلکان خوەم، فرە شادم و ئومێد دێرم بتوانم وەی کارەیلمە، ئەڕای پشتیوانی لە نەخوەشەیل شێرپەنجەی کوردستان، گام بویچگی ھەڵبگرم. ھەر وەی جورە ئێ گورانی چڕ گەورای کوردە وەت: ھە لەی باوەتە و ئەڕای ئێ کارە‌و بەرز کردن شان و شەکەوت موسیقای کوردی لە شارەیل کوردنشین تر، جور کرماشان و مەھاباد بەرنامە دێرم.\nگەپ گوڕێگ خوەمانی ک ێیشکەش بوودە خوەنەرەیل، ھەفتەنامەی »سیروان« تایبەتی ئامادەکردی یە و لە روژنامەیل ترە ک بەڵاو نەویەسەو. شایان باسە سەردیڕ ئێ وت ویژ لە گورانی مەیشور »منال کوردم (کرماشانێگم) فارسی نیەزانم…«نازری گریاس.\nئێ وت و وێژە فرە وە سەختی ڕێ خریاد و شارام نازری ئەڕای یەکمین جارە وە زوان داڵگی کوردی جواو پرسەگان داسە‌و باس گورانی چڕی و گورانی چڕەیل کورد کەید و ھاڵ باڵ ئیمروژ گورانی کوردی شیەو کردیە. ....دریژه (ادامه مطلب)\nمناڵ کوردم فارسی نیەزانم\nیەکمین وت و وێژ شارام نازری گورانیچڕ دەنگ خوەش کرماشان وە زوان کوردییەو\nعکس : افشین فتاحی\nفیض اله پیری - تایبەتی سیروان: کییه ک «شارام نازری» گورانی چڕ و ماموستای پایەبەرز موسیقای کوردی نەناسد؟ ھونەرمەندی ک فرەتر لە۵٠ ساڵە مەینەتی و مەنیەتی نیەناسد و ئەڕای خزمەت وە ھونەر ، شەو و روژ کردیەسە یەکێگ.\nنەک ئەڕای نازری ئەیب نییە، بەڵکو شانازی کەی وە ناسنامەی کوردی خوەی و ھویشی: »ئەڕا من شانازی یە ک لە داوان داڵگ کورد وە دنیا ھاتمە. لە سای ئێ داڵگە و ئێ کولتوور و فەرھەنگە و ئەدەبیاتە گەورا بیمە‌و لە تەمیرە و موسیقای یارسان کەڵک فرەیگ گردمە.«\nلە جواو ھەواڵنویسی لە ئێ کەڵە پیاوە باوەت یەک بازی لە مەردم کرماشان وە زوان داڵگی وەل مناڵەیلیان قسە نیەکەن، ئویشی:» باسی سیاسی لە دیرۆک ئیمەس… مال و مەک کرماشان وەگەرد ناوچەیل ترەک کورد ا ئەڕای من فەرق مامەڵەی نەیرد. مەردم کرماشانیش خوین کورد وەناو رەگیان تێدە کوڵ«\nچەنێگ لەیە وەریش خوەی وە یەی روژنامەنویس کورد کرماشانی وەتوید: »ئەڕای من فەرقی نیە کە یە لە کام ناوچەی کرماشان یا کوردستان وە دنیا ھاتمە. گرنگ یەسە ک ھویریەی ئێرانی کورد بتوێنم دروس شی ئەوبکەم و نیشان بیەم«.\nخوەی ئویشی لە شار کرماشان لە کویچەی »ئەبولقاسم یەخچاڵی« ک باوگ داڵگم بیە، وە دنیا ھاتمە ک ھا لە خوارتر کویچەی »سەفت« لە شار کرماشان. ئیسە پا ناسە ۶۴ ساڵان و ھێمانێ گڕگورج و کاراتر لە جوانەیل ھا شوون ھونەر و گورانی چڕینەو.\nئێ وت و وێژە فرە وە سەختی ڕێ خریاد و شارام نازری ئەڕای یەکمین جارە وە زوان داڵگی کوردی جواو پرسەگان داسە‌و باس گورانی چڕی و گورانی چڕەیل کورد کەید و ھاڵ باڵ ئیمروژ گورانی کوردی شیەو کردیە.\n* مەردم پرسن ئەڕای چە ماموسا شارام نازری دوای ٣۵ سال ھاتیە سنەدژ؟ ئەڕای چە زویتر ناتیدە سە ناو ئێ مەردمە؟!\n- فرە سەختە. بەرنامە رشانن و ئجازەی کونسرت و کارەگانی فرە سەختە. من خوەم کوردم، شایەد وەی خاترە نەزەری داشتون! چەن سال پێش ک ئەڕای کونسرت چیمە کرماشان، وەڕاسی سەخت بوی. یەی شەو لە بەرنامەگەیش تاتیل بی و ئجرا نەوی. ئەگەر دەوڵەت ئاغای» روحانی« لە سەر کار نەویاتیا و کونسرت ئیمە ئەڕای کار خەیر نەیواتا، ئجازە نیان. یەکێ دەوڵەت تازە و دیومیای خەیر بوین کارەگە بایس بی، وەگەرنە گاھەس ناتیامە کوردستانیش .\n*ھەڵبەت سەرکار لە گەپ و گوڕێ تر فەرمایش کەید سنە دژ و کرماشان ئەرای من فەرقێ نیەکەید، بەڵکو گرنگ یەسە ک فەرھەنگ کوردی نیشان بیەم.\n- وەڕاسی ئە‌ڕای من فەرقی نیەکەید، کورستان(مەبەست سنەدژە) یا کرماشان.\n* مابەت ئیوە جور ھونەرمەندی لایەبەرز ھا دڵ مەردم . ھەر ئەو جورە ک زانین لە فڕۆکە‌خانە تا جی وەڕێوە چین کونسرت و ھوتڵ، مەردم فرەیگ ھاتن ئەڕای چاو لێ کەفتن و پێشواز ئیوە. لە دوای ٣۵ سال ھاتیدە شار سنەدژ، شار فەرھەنگ و ھونەر. چ ھەست و ئێحساسی داشتی؟\n-خو مەردم ئێرە خوین کوردی ھا ناو ڕەگیان و خوڵکیان گەرمە و مێوان ھورمەت نەن و خوەیانیش شادن. ھەر ئەو جورە ک لە شەو یەکم کونسرتەگەیش وەتم: مللەت کورد، مللەت رەزم و بەزمە.\n* ماموسا نازری ، ١٠ ساڵ لەیەو وەر ک لە کرماشان خزمەتت رەسیم، گلەیی فرەی کردیاید لە دووارەکاری ژەنیارەیل و گورانی چڕەیل. تواستم بزانم ھێمانێگ سەرکار ھایدە سەر ئێ بیر و را، ئایا ئاڵ و گوڕی وەسەر موسیقا ھاتیە؟!\n- بەڵێ ھاتیە، منتای خراوتر بییە!\n* وە چ نەزەر؟\n- جوریەک خوەنین و دوجارە‌کاری و تەقلیت فرەوە بییە. یە ڕی و ڕەوش دوروسی نییە.\n* نەسڵ جوان ک خوەشیە کار تێ، چەنێگ ئەرای ئیوە جی ئومێدە؟\n- جوانەیل ئەگەر دوجارە کارێگ بکەن و ڕێنمایی نەون، ھەر ئی ئەو جورە بود ک وەتم. نیە‌توانن کار بکەن و وە پڵلەی بەرز ھونەر راسە قینە بڕەسن. بایەس شێواز و ڕی و ڕەوشت دروسی بوود. ڕێ و بانیش ھامار و ئامادە بود.\n* ئایا ئێ ڕێ و بانە ئامادەس؟\n- وە دەوڵەت تازە من فرە ئومێد دێرم.\n* کرماشان قەدیم، گورانی چڕ‌ەیل گەورای داشتیە. ئەرا چەنێگە گورانی چڕەیل ترەک لەی وڵاتە ھەڵ نەکەفتنە؟\n- وە نەزەر من ئەو وەختیشە خاس نەوی. ئەو وەختیشە تا ئەو جی ک وە ھویرم باید – ئومرێگ ک م کردمە – وە ھویر نیەتێرم کەسێگ وە بان فەرھەنگ کورد ریشەیی و بنەمایی کار کردوید. سازمانی، کەسێگ… ھەمیشە سامان نەیاشتیە\n* ئیمرو چ جور دوینید؟\n- ئیمروژیش فرە ناجورە. رەوشەگە فرە خراوە. وەلێ ئومێدواریم لە‌ئایندە در وس ئەوبوود؛ ھەم لە‌باوەت گشتی فەرھەنگ و ھونەر کورد وە تایبەت؛ ھەم لە‌باوەت موسیقا .\n* لەباوەت تەقلیت لە موزیک گلەیی داشتی. لە باوەت شێئرەیل کوردی ک لە گورانییەیل کەڵک گرتیدە، زورمیان فولکلورن. یانێ خوەدانیش لە شێئرەیل نوو کەمتر کەڵک گرتینە. ئیسە لەکرماشان و ئیلام شائیرەیل فرەیگ دێریم ک شێئرەیلیان کەڵک گورانی چرەیل گرتیە، جور »سەیید ئیبادەتیان« و »ئەلی ئوڵفەتی« و شایرەیلی‌تر، ک فرەشیرەیلیانی بیەسە گورانی. لەی باوەتە چە فەرمایش کەی؟!\n- وەداخەو وەخت نەکردمە. ژیان ماشینی و گرفتاری و سرەت و خێرایی نیەیلد. م خوەم فرە خەت و بەرنامە دێرم ک نەتوانیمە وە ئەنجام بڕەسنمان. وەلێ ئەگەر وەخت بکەم و دەرفەت دروسی بایدە نوا، خوەشم تێ کاری بکەم. ئومێدوارم فەرەنگسەرا یا دانشکەدەی فەرەنگی ھونەری لە سنەدژ یا کرماشان دروس بوود و بەرنامەی رشنی ھساوی بکرێد، ئەو وەختە بوود کارەیلێگ بکەیم.\n* چەوتەمە و ئینتزار لە گەورەیلێگ جور سەرکار فرەترە…\n- وەلا من یەی کەسم. یەی نەفەریش خوو دەنگێ نەیرد. تا ئەو جێیە ک لە دەسم ھاتیە لە ٣٠ ساڵ لەیەو وەرتا ئێرنگە، لە‌ھەر لای لە‌دنیا توانیمە، موسیقای کوردی وە مەردم مارفی کردمەو ناسانمە. ئەو قەرە لە‌دەسم ھاتیە چەوپووشی نەکردمە.\nوەختی ئورکستر ١۵٠ نەفەری ئەرمەنستان ھات و ئاغای» لوریس چکنواریان« ئەڕای کار وەگەرد خوەیان، بە نە ھەڵوژاردن، وتم: کوردی خوەنم. فرە ئەڵاجەوی بی ئەڕایان و سەریان سڕ مینیاد!\nوەت: ئەڕا کوردی؟ وەتم: خو دی توام کوردی بخوەنم. لە تێران ئێ قسە دژ و موخالف فرەیگ داشت. وەلی چون وەتن تەنیا لە تێران ئجرا بوود، ئیمەیش وەتیم دوگلە کار فارسی وەل گورانییە کوردیەگانا خوەنیم. وەتن: خاس. من وەگەرد شانامەی کوردی وەگەرد تەنبور کار فرەی کردمە. من جوملە لە نەوار»ئاواز ئەساتیر«. ناوەگە گرنگ نییە،شەرت یەسە ئایەم شوون کارە بگرێد و دریژی بیەیدە پێ.\n* ھەڵبەت نەیە ک سەر کار زامەت کە‌مێ کیشایدە ئەرای گورانی کوردی. منتای مەردم ئویشن لە شارام نازری فرەتر توایم. وەختێگ سەر کار شانازی کەی لە داوان داڵگ کورد وەدنیا ھاتیدە و فەرمایشت کەی ک لە تەمیورە و کەڵام یارسان ئەرای کارەیلد کەڵک گرتیدە، مەردم پەرمیەنەو ئوسای گەورایگ جور ئیوە…\n- چە فرەتر لەیە ک من تەمیورە‌ی کوردی ناسانمەسە مەردم وڵاتەیل ترەک؟! زانین ک من تەمیرە و کەلام و موسیقای ناوچەی گوران و کرن و داڵەھو مارفی کردمە، ئیە کەمە؟!\n* لە جێی خوەنیم ک لە گەورایی »سەی ئەلی ئەسکەر کورساتنی« ناو بردویدن. چ ناوەیلێگ ترەک لە موسیقای کوردی سەرنج ئیوە کیشاسە لاخوەیا؟!\n- فرە دێریم. سەی ئەلی ئەسکەریش جی خوەی دێرد. ماموسا »ئەلی مەردان« ، »تایەر تەفیق«، »خالقی«،» حەسەن زیرەک«، »لورنژاد« … ئیانە خوەشم تێ، فرەن.\n* بەرنامەی دێرید ک کار ئێ گەورەیلە زینییەوبکەیدن؟\n-لەی باوەتە و ئیمە فرە ئومێد و ئارەزو دێریم . وەلێ شایەد نەتوانیم وە گشتیانا بڕەسیم.\n* خودان کار تایبەتی ئەڕای موسیقای کوردی لەدەس دێرین؟\n- وە تەنیایی وەدەس من درورس نیەود. مەگەر ئەزیزەیلێگ خاوەن ھونەر جەمەوبن و گەرد یەکا کار بکەن.\n* مەبەستم لەباوەت کونسرتە.\n- بایەس بوینیم لە ئایندە و بانان چە بود. کونسرت وە تەنیایی فایدە نەیرد. بایەس دانشکەدە یان فەرەنگسەرایگ دوروس بود و لە ھەر ناوچەیەگ جیا گانە کار بکەن.\n* ماموسا نازری، سی دی و کاستەیل کوردی سەرکاریش لە فارسیەگان کەمترن، ئێ جور نییە؟ پرس گشتییگە، یانی قسەی مەردمە.\n- نە، کەمتر نییە. وە زوان فارسی شایەد چوار سال یەی جار سی دی بەڵاو بکەمەو. منتای کوردی فەرق دێری، لە ھەر گوشەی لە دنیا من داوەت کردنە ئەڕای بەرنامە، من گورانی کوردی چڕیمە.\n* جوانەیلیش گلەیی دێرن، ئویشن فرە سەختە بڕەسنە خزمەت سەرکار.\n- من یەی نەفرم، نە تەشکیلات؛ نەمودیر بەرنامە دێرم، نە دەفتەر دێرم.\n* یانێ وەی بوونەوە ھان دان جوانەیل ئەرای ئیوە سەختە؟\n- ھەڵبەت ئاموزش فرە لە جوانەیل دامە.\n*مامۆستا نازری ئەرای چە بەرنامەی کونسرت کرماشان شێویا…؟!\nعکس :یحیی صمدی\n- لە کرماشان کونسرت فرە سەختە. مالومە. من خوەم کرماشانیم زانم مەردم تینی گورانی و موسیقان. زیاتر لە دە ساڵە نەچیمەسە کرماشان. ئەگەر من لە کرماشان کونسرت بیەم، مەردم لە دەرو دیوار ئەڕای کونسرت تێنە بان. بایەس بەرنامەی قورس و قایمی بوود، وەگەرنە مالومە گرفتارییەیلێگ تێدە نواوە.\n* چمانێگ لە مەھابادیش بەرنامە دێرین.؟\n- بەڵێ . توام بچم وە نەف نەخوەشەیل جوزامی بەرنامە بیلم.\n* لە شارەیل کوردنشین تریش؟!\n- بەڵێ ھەتمەن\n* جی سەرنج بی یەک تیپ و موسیقا »مەولەوی« جوانەیل ھاوڕێ خوەد کردیدە.\n- بایەس ھەم جوان باریدە مەیدان، ھەم وەگەرد پیرەیل کار بکەیم. جوان و پیر بایەس وەیەکەو کار بکەن. من دەسەی پیرەگان کوو ئەوکردم کە ماڵنشین بوین وەلێ گشتیان جەمەوکردم ئوستاد »بەھاری«،»جەلیل شاناز«و »پایوەر« و .. ئەو وەختە، وەختێگ بی وەگەرد پیرەیل کار بکەیم. ئێرنگە وەختیە وەگەرد جوانەگان کار بکەیم.\nسه ر چاوه: سیروان/ژماره 751 تایرخ 30/6/1392\nدوواره: سایت ژیار کورد: http://www.jiyarkurd.com/?p=3409


ململانێكانی سوریا كورد لێی قازانج دەكات زانیاری لەبارەی باشبونی دۆخی رۆژاڤا و گەرانەوەی خاكە داگیركراوەكانی دەستی توركیا – Standard Kurd\nلەلایەن ستاندار Posted on ئازار 30, 2020 ئازار 30, 2020 5350 جار بینراوە 0 سەرنج\nسەنتەرێكی توێژینەوەی ستراتیژی پێشنبینی دەكات گۆڕانكاریەكانی سوریا ململانێی نێوان رژێمی ئەسەد و توركیا دواجار بە قازانجی كورد بشكێتەوە.\nسەنتەری بيگن- سادات-ى ئيسرائيلي بۆ توێژینەوەی ستراتیژی لە نوێترین توێژینەوەی خۆیدا كە دوێنێ 29ی ئازاری 2020 بڵاویكردۆتەوە رایگەیاندووە سەرقالبوونی توركیا بە شەڕی هێزەكانی ئەسەد و نزیكەكانی وای كردووە نەتوانێ ئامانجەكانی خۆی دژ بە كورد لە سوریا و لیبیا بەدی بهێنیت.\nپێشبینیش دەكات درێژەكێشانی ئەگەری شەڕ لەنێوان رژێمی ئەسەد و توركیا، وادەكات دەرفەتی ئەوە بۆ كورد دروستبێت لە رۆژاڤا بەشێك لە خاكەكەی بگێرتەوە كە لەشەڕی ئەم دواییانە بەرامبەر توركیا لەدەستی داوە و داگیركراوە. ئاماژەی بۆ ئەوەش كردووە بەهۆی بەردەوامی شەڕ لەنێوان ئەسەد و روسیا لەلایەك توركیاش لەلایەكەی تر وادەكات رژێمی ئەسەد لاوازتر بێت، ئەوەش لە قازانجی كورد دەبێت بۆ نزیكبونەوەی زیاتر و هێنانەدی داواكاریەكانیان بە دوو هۆكار، ئاراستەی گفتوگۆكانی كورد بەهۆی پەرت بونی تەركیزی رژێمی ئەسەد، بۆ ئەوەی زیاتر داواكانیان بەدی بهێنن، هەروەها ئەگەری پشتیوانیكردنیان لە سوپای سوریا بكەن دژ هێرشەكانی توركیا.\nپێشبینی كردوە: “ئەو دۆخەش لە خزمەتی كورد دەبێت بۆ بەدەستهێنانی ئۆتۆنۆمی زیاتر و مافی زیاتر لە سوریای نوێ، دەشلێت بەكارهێنانی كارتی دەركردنی پەنابەران لەلایەن توركیاوە بۆ ئەوروپا هەڵوێستی توركیا زۆر لاواز كردووە پێناچیت لەو ململانێ نوێیە ئەوروپا هیچ هەلوێستێكی ئیجابی بنوێنێت بەرامبەر توركیا، ئاماژە بۆ ئەوەش دەكات بەهۆی ئەوەی ئەو هێزانەی توركیا پشتیوانیان دەكات لە داعش و قاعیدە نزیكن بەهیچ شێوەیەك ناتۆ پشتیوانی توركیا ناكات لەكاتی رووبەروبونەوەی لەگەل ئەسەد و رووسیا”.\nدەشلێتـ” هەر چۆنێك بێت ئاراستەی رووداوەكان بەو شێوەیە دەروات، كە دواجار رووسیا یاریەكە لە سوریا كۆتایی پێبهێنێت بە دەركردنی هێزەكانی توركیا و ئێران لەو وڵاتە، هەروەها رێبگرێت لەهەر شەرێكی چاوەروانكراوی نێوان سوریا و ئیسرائیل، ئەوەش دواجار كورد دەتوانێ لەو وڵاتە لێی سودمەند بێت بەوەی زیاتر بەمافەكانی خۆی لەروی ئۆتۆنۆمی شاد ببێت، یان هەتا ئەوەی جارێكی تر هەوڵی سەربەخۆیی بدەنەوە”\nبڵاوکراوەی پێشووفەرماندەیەكی باڵای سەربازی عێراق زانیاری لەبارەی هەڵمەتێكی چاوەروانكراوی ئەمریكا دژ بەهێزەكانی نزیك ئێران ئاشكرادەكات\nبڵاوکراوەی نوێترگرنگ و نوێ: کۆتایی شەڕی ڤایرۆسی کۆرۆنا لەگەڵ مرۆڤ کەی و چۆن دەبێت..؟ سیناریۆکان چین..؟


ئەوانەی کە لە لوتکەی بڵاوبوونەوەی کرۆنا بە ئێمە پێدەکەنین خۆیان نوقمی قەیرانەکە بوون - جام کوردی\nوەزیری تەندرووستی ئێران:\nئەوانەی کە لە لوتکەی بڵاوبوونەوەی کرۆنا بە ئێمە پێدەکەنین خۆیان نوقمی قەیرانەکە بوون\nوەزیری تەندرووستی کۆماری ئیسلامی ئێران وتی: ئەو وڵاتانەی کە لە قەیرانی کرۆنا بە ئێمە پێدەکەنین لەم قەیرانەدا نوقم بوون و بەو ڕاستییە گەیشتن کە ئێمە چۆن خۆڕاگریمان کرد.\nبە پێی ڕاپۆرتی جام کوردی، سەعید نمەکی وەزیری تەندرووستی ئێران وتی: یەکێک لە ڕۆژە تاڵەکانی بەرەنگاربوونەوەی ڤایرۆسی کرۆنا ئەو کاتە بوو کە پزیشکان و فەرمانبەرانی کەرتی تەندرووستی لە هێڵی یەکەمی بەرەنگاربوونەوەی ئەم قەیرانە جل و بەرگی تایبەت و پێداویستییەکانی دیکە بە پێی پێویست لە بەردەستیان نەبوو و دوژمنان لە ڕێگای میدیاکانیانەوە لەو لوتکەی قەیرانەدا خنجەریان لە دڵی ئێمەدا دەکرد بەڵام سەرەڕای نیگەرانی ئێمە لە بڵاوبوونەوەی پەتای کرۆنا، کاتێک تووشی قەیرانەکە بوون بەوە گەیشتن کە ئێرانییەکان چۆن دژی ئەم قەیرانە جیهانییە خۆڕاگرییان کردووە.\nناوبراو وتی کە ژمارەی پەرستیار و قەرەوێڵەکانی ئەوان لە نەخۆشخانەکان بە وڵاتی ئێمەوە بەراورد ناکرێت بەڵام نەخۆشەکانی ئەوان لە بەردەم نەخۆشخانەکان مانەوە و لە وڵاتی ئێران تەنانەت یەک نەخۆش یان نەخۆشی بەساڵاچوو نەبوو کە لە نەخۆشخانەکان وەرنەگیرێت و چارەسەری بۆ نەکرێت.\nوەزیری تەندرووستی ئێران وتی: یەکێک لە هۆکارە سەرەکییەکانی جیاوازی ئێمە و وڵاتانی ڕۆژئاوا کە گەمارۆیان لە سەر نییە، ئەوەیە کە بە تێکۆشانی پزیشکان و پەرستیاران بە هۆی کەموکوڕییەکانەوە پشتیان لە ئێمە نەکرد و تەنانەت کەسێک نەبوو کە لە شەقامەکان ناڕەزایەتی دەرببڕێت.\nنمەکی وتی: لە وڵاتێکی زلهێزی وەک چین لە هەمان ڕۆژانی سەرەتایی بڵاوبوونەوەی ڤایرۆسی کرۆنا ڕێگری لە هەناردەی کەرەستە و پێداویستییە پزیشکییەکان کرا بەڵام ئێران لە ماوەی 50 ڕۆژدا لە وڵاتێکی هاوردەکار بووە وڵاتێکی هەناردەکار و ئەمەش تەنیا بە یارمەتی خودای گەروە بووە.\nئێران ڕۆژی شەممە پەردەی لە سەر جل و بەرگێکی تایبەت بە پزیشکان و فەرمانبەرانی کەرتی تەندرووستی هەڵگرت کە بە وتەی وتەبێژی وەزارەتی تەندرووستی ئەم وڵاتە دەتوانێت لە بەرامبەر ڤایرۆسەکان و هێرشە بایۆلۆژییەکان ئەوان بپارێزێت و بەراورد بە نموونەی بیانیشی کوالیتی زۆری هەیە.\nگەمارۆکانی ئەمریکا گەیشتووەتە ئاستی تاوان لە دژی مرۆڤایەتی


نرخی نه‌وت له‌بازاڕه‌كانی جیهان، ئه‌مڕۆ سێشه‌ممه به‌رزبونه‌وه‌ی به‌خۆوه بینی و نرخی هه‌ر به‌رمیلێك نه‌وت به‌ڕێژه‌ی 0.84% به‌رزبونه‌وه‌ی به‌خۆوه بینی و به 73.91 دۆلار مامه‌ڵه‌ی پێوه‌كرا.\nبه‌گوێره‌ی ئاژانسی رۆیته‌رز، ئه‌مڕۆ نرخی به‌رمیلێك نه‌وت 1.14 دۆلار به‌رزبونه‌وه‌ی به‌خۆوه بینیوه و به‌رێژه‌ی 0.83% به‌رزبوه‌ته‌وه، نرخه‌كه‌ی گه‌یشتوه‌ته 73.91 دۆلار، هه‌روه‌ها نه‌وتی ته‌كساسیش به‌ڕێژه‌ی 1% به‌رزبونه‌وه‌ی به‌خۆوه و 1.44 دۆلار چوه‌ته سه‌ر نرخه‌كه‌ی و گه‌یشتوه‌ته 70.49 دۆلار.\nهەفتەی رابردو نرخی نەوت لەبازاڕەكانی جیهان دابەزینی بەرچاوی بەخۆیەوە بینی و نرخەكەی بۆ خوار 70 دۆلار بۆ هەر بەرمیلێك دابەزی\nئەوەش لەكاتێكدایە هەفتەی رابردو نرخی نەوت لەبازاڕەكانی جیهان دابەزینی بەرچاوی بەخۆیەوە بینی و نرخەكەی بۆ خوار 70 دۆلار بۆ هەر بەرمیلێك دابەزی، بەوتەی پسپۆڕانیش، بڵاوبونەوەی ڤایرۆسی ئۆمیكرۆن و ئاستی كوشندەیی ئەو ڤایرۆسە، هۆكاری سەرەكی دەبێت لەزیادبون و كەمبونی خواست لەسەر نەوت.


ده‌یه‌وێت هه‌ڵبژاردنه‌كانی هه‌رێم پێش هه‌ڵبژاردنه‌كانی عێراق بێت و گۆڕان و یه‌كێتییش ڕازى نین |\nHome ڕاپۆرت ده‌یه‌وێت هه‌ڵبژاردنه‌كانی هه‌رێم پێش هه‌ڵبژاردنه‌كانی عێراق بێت و گۆڕان و یه‌كێتییش ڕازى نین\non: كانونی یه‌كه‌م 06, 2017 In: ڕاپۆرت, سەرەکیNo Comments\nپارتى ״ته‌ڵه״ بۆ لایه‌نه‌كانى تر داده‌نێت\nپارتى به ڕه‌سمى پێشخستنى هه‌ڵبژاردنه‌كانى هه‌رێمى كوردستانى خستووه‌ته به‌رده‌م لایه‌نه‌كان تا پێش هه‌ڵبژاردنى په‌رله‌مانى عێراق بكرێت، به‌ڵام هه‌ریه‌كه له یه‌كێتیى و گۆڕان له‌گه‌ڵیدا نین و كۆمه‌ڵى ئیسلامییش به مه‌رجى پاككردنه‌وه‌ى تۆمارى ده‌نگده‌ران ڕازییه.\nدواى ئه‌وه‌ى هه‌ریه‌كه له لایه‌نه‌كانى گۆڕان و كۆمه‌ڵ داواى هه‌ڵوه‌شاندنه‌وه‌ى حكومه‌ت و پێكهێنانى حكومه‌تى ڕزگاریى نیشتیمانییان كرد، پارتى ماوه‌ى دوو هه‌فته‌یه باس له هه‌ڵبژاردنى پێشوه‌خته ده‌كات و ئه‌وه‌ش لاى لایه‌نه سیاسییه‌كان گومانى زۆرى درووست كردووه به‌وه‌ى پارتى״ فێڵ״ی سیاسییان لێ بكات.\nده‌بوو هه‌ڵبژاردنه‌كانى خولى چواره‌مى په‌رله‌مانى كوردستان له 1/11/2017دا ئه‌نجام بدرایه، به‌ڵام به هۆى ئه‌نجامدانى ڕیفراندۆم له 25ى ئه‌یلوولەوە ته‌مه‌نى ئه‌م خوله‌ى په‌رله‌مان بۆ ماوه‌ى هه‌شت مانگ درێژ كرایه‌وه.\nله ئێستادا پارتى پێشنیارى كردووه كه هه‌ڵبژاردنه‌كانى هه‌رێمى كوردستان پێش هه‌ڵبژاردنه‌كانى په‌رله‌مانى عێراق بكه‌وێت كه بڕیاره له مانگى پێنجى ساڵى داهاتوودا ئه‌نجام بدرێت.\nنوورى حه‌مه‌عه‌لى، ئه‌ندامى سه‌ركردایه‌تیى پارتى بۆ ״ئاژانس״ وتى: ״مه‌به‌ستمانه به یه‌كگرتوویی بچینه ناو په‌رله‌مانى عێراقه‌وه، ئه‌و ڕووداوانه‌ى كه ڕووی داوه پێویستمان به‌وه هه‌یه له هه‌رێمه‌وه به شپرزه‌یى نه‌چینه ناو په‌رله‌مانى عێراقەوە״.\nوتیشى: ״هه‌ندێ له لایه‌نه‌كان نایانه‌وێت هه‌ڵبژاردنه‌كان ئه‌نجام بدرێت، ئێمه وه‌ك پارتى له‌گه‌ڵ ئه‌وه‌ین هه‌ڵبژاردنى په‌رله‌مان و سه‌رۆكایه‌تیى هه‌رێم له پێش هه‌ڵبژاردنى عێراق بكرێت و دوا نه‌خرێت، ئه‌مه به‌رژه‌وه‌ندییه بۆ هه‌رێمى كوردستان״.\nئه‌م پێشنیاره‌ى پارتى لایه‌نه‌كانى ترى خستووه‌ته گومانه‌وه، به‌تایبه‌ت كه پێش هه‌ڵبژاردنه‌كانى په‌رله‌مانى عێراق بكه‌وێت به‌وه‌ى له‌به‌ر ڕۆشنایی ده‌ره‌نجامى هه‌ڵبژاردنه‌كانى هه‌رێمى كوردستان پارتى وه‌ك زۆرینه ببێته خاوه‌نى كه‌یسی دانوستان له‌گه‌ڵ لایه‌نه عێراقییه‌كان بۆ پێكهێنانى حكومه‌تى داهاتووى ناوه‌ند.\nفه‌رید ئه‌سه‌سه‌رد، ئه‌ندامى سه‌ركردایه‌تیى یه‌كێتیى بۆ ״ئاژانس״ وتى: ״ئێمه له‌گه‌ڵ ئه‌وه‌ین وه‌ك چۆن بۆ دوو خول بۆ هه‌شت مانگ درێژ كرایه‌وه، له‌به‌ر ئه‌وه‌ى ده‌رفه‌ت نه‌بوو له 1/11/2017 بكرێت، پێش ته‌واوبوونى هه‌شت مانگه‌كه ئه‌وكات كات بۆ هه‌ڵبژاردن دیاری بكرێت و به‌و په‌له‌په‌لییه و له سه‌رووبه‌ندى گفتوگۆ له‌گه‌ڵ به‌غدا كارێكى باش نییه״.\nئه‌و ئه‌ندامه‌ى سه‌ركردایه‌تیى یه‌كێتیى پێی وایه پارتى بۆیه ده‌یه‌وێت هه‌ڵبژاردنه‌كانى هه‌رێم له پێش هه‌ڵبژاردنه‌كانى په‌رله‌مانى عێراق بكرێت بۆ ئه‌وه‌یه كه گفتوگۆكانى هه‌رێم و به‌غدا له‌سه‌ر بنه‌ماى ئه‌و ماددانه‌ى ده‌ستوور بێت كه په‌یوه‌ندیى به نه‌وت و داهات و بودجه‌ى هه‌رێمه‌وه هه‌یه كه ده‌بێت هه‌رێم هه‌مووى جێبه‌جێ بكات و كه ئه‌وه‌ش به وته‌ى ناوبراو زیانى گه‌وره له هه‌رێم ده‌دات.\nوتیشى: ״پارتى ده‌یه‌وێت هه‌ڵبژاردنه‌كه پێش بخات، حكومه‌تى هه‌رێم ده‌ستى ئاوه‌ڵا بێت له جێبه‌جێكردنى ئه‌و ماددانه‌ى كه زیانیان بۆ هه‌رێم هه‌یه و ئه‌وكاتیش كاریگه‌ریى سلبیى له‌سه‌ر پارتى نابێت به‌ڵام ئه‌گه‌ر به‌ر له هه‌ڵبژاردنه‌كان سازش بۆ به‌غدا بكات كاریگه‌ریى سلبیی له‌سه‌ر ده‌نگه‌كانى ده‌بێت״.\nئه‌و تێبینییه‌ى یه‌كێتیى له‌سه‌ر پێشخستنى هه‌ڵبژاردنه‌كان بۆ گۆڕانیش به هه‌مان شێوه‌یه.\nئه‌ندامێكى جڤاتى نیشتیمانى بزووتنه‌وه‌ى گۆڕان كه نه‌یویست ناوى ئاشكرا بكرێت بۆ ״ئاژانس״ وتى: ״پارتى له‌به‌ر به‌رژه‌وه‌ندیى خۆى ده‌یه‌وێت هه‌ڵبژاردنه‌كان پێش هه‌ڵبژاردنى عێراق بكرێت، چونكه ده‌زانن تۆمارى ده‌نگده‌ران پاك ناكرێته‌وه و دواتریش كه هه‌ڵبژاردنى عێراقى به‌سه‌ردا دێت كه‌س باسى ته‌زویره‌كان ناكات و بیر ده‌چنه‌وه״.\nهاوكات عه‌بدولڕه‌حمان عه‌لى، بڕیارده‌رى فراكسیۆنى گۆڕان له په‌رله‌مانى كوردستان جه‌خت له‌وه ده‌كات كه پارتى باسكردنى هه‌ڵبژاردنى پێشوه‌خته‌ى له به‌رانبه‌ر داواى گۆڕان و كۆمه‌ڵى ئیسلامى هێناوه‌ته پێشه‌وه بۆ هه‌ڵوه‌شاندنه‌وه‌ى حكومه‌تى ئێستا و ده‌شڵێت: ״پارتى باش ده‌زانێت تۆمارى ده‌نگده‌رانى هه‌رێم بایی ده‌نگى 15 بۆ 18 كورسیى په‌رله‌مانى كوردستان ناوى دووباره و مردووى تێدایه و ده‌یه‌وێت به‌و تۆماره‌وه هه‌ڵبژاردنه‌كان بكرێت، چونكه ڕه‌وا نییه له 2004ه‌وه تا ئێستا ناوى 600 مردوو هه‌یه له‌و تۆماره‌دا״.\nوتیشى: ״گۆڕان زه‌حمه‌ته له‌گه‌ڵ هه‌ڵبژاردنى پێشوه‌خته بێت كه پارتى باسى ده‌كات، ئه‌گه‌ر تۆمارى ده‌نگده‌ران به ته‌واوى پاك بكرێته‌وه ئه‌وكات ڕه‌نگه قسه‌ى ترمان هه‌بێت״.\nبه‌ڵام كۆمه‌ڵى ئیسلامیى كوردستان له‌گه‌ڵ ئه‌وه‌دایه كه هه‌ڵبژاردنه‌كان زوو ئه‌نجام بدرێت به‌و مه‌رجه‌ى تۆمارى ده‌نگده‌ران پاك بكرێته‌وه.\nهاوکات مه‌ڕوان گه‌ڵاڵى، سه‌رۆكى فراكسیۆنى كۆمه‌ڵى ئیسلامى له په‌رله‌مانى عێراق بۆ ״ئاژانس״ وتى: ״له‌گه‌ڵ ئه‌وه‌دا بووین هه‌ڵبژاردنه‌كان له كاتى خۆیدا بكرایه و ته‌مه‌نى په‌رله‌مانى كوردستان درێژ نه‌كرایه‌ته‌وه، به‌ڵام ئێستاش كه ته‌مه‌نى په‌رله‌مان درێژ كراوه‌ته‌وه له‌گه‌ڵ ئه‌وه‌ین ئه‌گه‌ر ڕۆژێك زووتر بێته پێشه‌وه پێمان باشه هه‌ڵبژاردنه‌كان ئه‌نجام بدرێت به‌و مه‌رجه‌ى تۆمارى ده‌نگده‌ران پاك بكرێته‌وه״.\nوتیشى: ״پارتى ترسى ئه‌وه‌ى هه‌یه كه به‌غدا ده‌سه‌ڵات بگرێته ده‌ست له‌سه‌ر هه‌موو كایه‌كانى سیاسه‌ت و ئابوورى هه‌رێم، ترسى فه‌شه‌لى حكومه‌تى هه‌رێمى هه‌یه بۆیه ده‌یه‌وێت هه‌ڵبژاردن زوو بكرێت״.\nپێ ده‌چێت ئه‌و داواكارییه‌ى پارتى بۆ پێشخستنى هه‌ڵبژاردن ״ته‌ڵه״یه‌ك بێت بۆ لایه‌نه‌كانى تر تا به پێچه‌وانه‌ى بارودۆخى ئێستاوه هاوكێشه‌ى ده‌سه‌ڵات له هه‌رێمى كوردستان و هێزى لایه‌نه‌كان له په‌رله‌مان بگۆڕدێت.\nئاریان ڕه‌ئوف، مامۆستاى زانسته سیاسییه‌كان له زانكۆى گه‌رمیان پێى وایه هه‌ڵبژاردنى پێشوه‌خته له لایه‌ن پارتییه‌وه وه‌كو كارتى فشار وایه و ״فیڵێكى״ سیاسییه به‌رانبه‌ر به لایه‌نه‌كانى تر ده‌یكات و ده‌ڵێت: ״پارتى تا هه‌ڵبژاردنه‌كانى هه‌رێم نه‌كرێت نایه‌وێت بچێته هیچ ڕێکكه‌وتنێكه‌وه له‌گه‌ڵ به‌غدا، چونكه كه به‌غدا بودجه‌ى نارد و دۆخى ئابووریى خه‌ڵك باش بوو ئه‌مه به سلبى ده‌شكێته‌وه به سه‌ریدا ״.\nئاریان ڕه‌ئوف به ״ئاژانس״ى وت: ״زه‌حمه‌ته لایه‌نه‌كان بچنه ژێر داواى پارتى بۆ هه‌ڵبژاردنى پێشوه‌خته، پارتى كه باسى هه‌ڵبژاردنى پێشوه‌خته ده‌كات ده‌یه‌وێت وه‌ك كارتێك به‌رانبه‌ر به گۆڕان و ئه‌و لایه‌نانه‌ى تر به‌كاری بهێنێت كه داواى هه‌ڵوه‌شاندنه‌وه‌ى حكومه‌تى هه‌رێم ده‌كه‌ن״.


چه‌ند رێگایه‌ك بۆ به‌ره‌نگاربوونه‌وه‌ی ترسه‌كانت – ده‌روونناسی\nئا؛ مجدی سه‌عید.\nو؛ دانا سه‌لام/ به‌ڕێوه‌به‌ری رێكخراوی رێنمایی\nمرۆڤه‌كان به‌بێ جیاوازی له ژیانییان روبه‌روی ترس ده‌بنه‌وه، به‌ڵام ترسه‌كان جیاوازن، هه‌ندێكیان هه‌راسانكه‌رن و تووشی دڵه‌ڕاوكێت ده‌كه‌ن هه‌ندێكیشیان ئاسایین، ئه‌مه‌ش په‌یوه‌ندی به‌ترسه‌كه‌وه هه‌یه. له‌م بابه‌ته‌دا چه‌ند رێگایه‌ك وه‌ك به‌رچاو ڕوونی ده‌خه‌ینه روو بۆ ئه‌وه‌ی بتوانی به‌هۆیه‌وه به‌سه‌ر ترسه‌كانتدا زاڵ ببیت كه رۆژانه روبه‌روت ده‌بنه‌وه، له رێگاكانیش:\nیه‌كه‌م/ دانانی كاتێك؛ ئه‌سته‌مه بتوانیت له ترسه‌كانت رزگارت ببێ كه دڵه‌ڕاوكێی و هه‌راسانی بۆ دروستكردویت به‌بێ دانانی هه‌ندێ كات بۆ زاڵبوون به سه‌ر ترسه‌كه‌دا، بۆ ئه‌مه‌ش كارێك بكه له‌وانه (ماوه‌ی پازه خوله‌ك به پێان بڕۆ و پیاسه‌یه‌ك بكه، یان بچۆ چایه‌ك ئاماده بكه و بیخۆ، یان گه‌رماوێك بكه، یان هه‌ر چالاكییه‌كی تر جه‌سته‌یی و جووڵه‌یی) ئه‌مه ده‌بێته هۆی جووڵه و ده‌رچوونی ترس و دڵه‌ڕاوكێیه‌كه‌ت له جه‌سته‌تدا.\nدووه‌م/ له‌كاتی ترسه‌كانتدا هه‌ناسه‌یه‌ك بده بۆ ئه‌وه‌ی سیسته‌می فسیۆلۆژی جه‌سته‌ت رێك ببێته‌وه؛ له‌و كاتانه‌ی كه روبه‌روی ترس ده‌بیته‌وه واباشه كه هیچ فشارێكی تر نه‌خه‌یته سه‌ر خۆت، هه‌وڵبده ئارام بیت، ده‌ستت بخه سه‌ر گه‌ده‌ت و به ئارامی هه‌ناسه بده، ئه‌مه یارمه‌تی مێشك ده‌كات بۆ ئه‌وه‌ی بتوانێ له‌گه‌ڵ په‌رچه كرداره‌كان بگونجێ.\nسێیه‌م/ روبه‌ڕوبوونه‌وه‌ی ترسه‌كان؛ كاتێك ده‌ته‌وێ خۆت له ترسه‌كان لابده‌ی و بشاریته‌وه ئه‌وا قه‌باره‌ی ترسه‌كان له‌سه‌ر خۆت گه‌وره‌تر ده‌كه‌یت، زیاتر هه‌ستی ترسانت بۆ دروست ده‌بێت، هه‌وڵبده به‌شێوه‌یه‌كی هه‌نگاو به‌هه‌نگاو مامه‌ڵه له‌گه‌ڵ ترسه‌كه بكه‌یت و بۆ به‌رژه‌وه‌ندی خۆت بیگۆڕیت.\nچواره‌م/ گه‌ران به‌دوای به‌ڵگه‌دا؛ زۆرجار بۆ روبه‌روبوونه‌وه‌ی ترسه ناپێویسته‌كان ده‌خوازێ كه به‌ره‌نگاری ببیته‌وه به‌وه‌ی ئایا ئه‌و شته‌ی ئێمه لێی ده‌ترسن ئه‌وه ده‌هێنێته‌وه! پرسیار له‌خۆت و له سه‌رچاوه‌ی ترسكه بكه، ئه‌و كات بۆت ده‌رده‌كه‌وێت كه ئه‌و شته شایانی ئه‌وه نییه لێی بترسیت.\nپێنجه‌م/ هه‌وڵمه‌ده میسالی بی؛ ژیانی ئێمه پڕه له فشار و گوشار، كه‌چی زۆرێك ده‌یه‌وێـت ژیانێكی نموونه‌یی هه‌بێت، به‌ڵام ژیان وا نییه. له ژیاندا روبه‌روی شكست و كێشه هه‌ر ده‌بێت، گرنگ ئه‌وه ژیان له‌بیر نه‌كه‌ی.\nشه‌شه‌م/ خه‌یاڵی شوێنێكی خۆشبكه؛ چاوه‌كانت دابخه، هه‌ست بكه له قه‌راغ روبارێكی، هه‌ست بكه له‌ناو سه‌وزاییه‌كی دڵڕفێنیت. ئه‌م چه‌ند چركه‌یه له چاو داخستن و خه‌یاڵ كردنه، هه‌سته‌كانت ئه‌رێنی ده‌كات و ئارامت ده‌كاته‌وه بۆ ئه‌وه‌ی هه‌ست به خاوبوونه‌وه بكه‌یت.\nحه‌فته‌م/ ده‌باره‌ی ترسه‌كانت بدوێ؛ ئه‌گه‌ر ئاستی ترسه‌كانت كه‌م و ساده‌ن ئه‌وا ده‌توانی له‌گه‌ڵ خێزان و هاوڕێكانت باسی بكه‌ی، بۆ ئه‌وه‌ی ببێته هانده‌ر و رێنیشانده‌رێك. ئه‌گه‌ر زانیشت كه ئاستی ترسه‌كه‌ت زۆره و كاریگه‌ری زۆری له‌سه‌ر ژیانی رۆژانه‌ت كردییه، ئه‌وا پێویسته سه‌ردانی پسۆڕانی ده‌روونی و چاره‌سه‌ركاری ده‌روونی بكه‌ی.\nهه‌شته‌م/ بگه‌ڕێوه بۆ كاره سه‌ره‌كییه‌كان؛ هه‌ندێك له كه‌سه‌كان له‌كاتی هه‌بوونی تر و ناره‌حه‌تییه‌كانییان په‌نا ده‌بن بۆ مادده هۆشبه‌ره‌كان و ئه‌لكهول و جگه‌ره و شتی تر، ئه‌مه كێشه‌كه‌ت ئاڵۆزتر ده‌كات. بۆیه له‌مانه دوور بكه‌وه له به‌رامبه‌ردا سیسته‌می خه‌وت رێكبخه، خواردنی ته‌ندروست بخۆ، وه‌رزش بكه، ئه‌مانه كاریگه‌ری گه‌وره‌یان له‌سه‌ر چاره‌سه‌ری و كه‌مكردنه‌وه‌ی ترسه‌كان هه‌یه.\nنۆیه‌م/ خۆت خۆت پاداشت بكه؛ هه‌ر خۆت ده‌توانی پاداشتی خۆت بكه‌ی كاتێك ته‌له‌فۆنێك ده‌كه‌ی كه پێشتر لێی ده‌ترسای. بۆ ئه‌م خۆ پاداشتكردنه ده‌توانی خۆت پاڵپشتی خۆت زیاتر بكه‌ی، سه‌ردانی باخچه‌یه‌ك بكه، خواردنێكی به‌چێژ بخۆ، یان ئه‌و شته بكڕه كه ماوه‌یه‌كه ده‌ته‌وێ بیكڕیت.\nسه‌رچاوه سایتی ویكی هاو\nنووسه‌ری عه‌ره‌بی سوودی له‌م سه‌رچاوانه وه‌رگرتووه به زمانی ئینگلیزی


باوكی ئاشور چیتر بۆ مەیفرۆشتن کوچەکان تەیناکات - Kirkuknow\nباوكی ئاشور چیتر بۆ مەیفرۆشتن کوچەکان تەیناکات\nسه‌ڵاحه‌دین، حوزه‌یرانی 2018، ژماره‌ك گه‌نج له دوكانه‌كه‌ی باوكی ئاشور خواردنه‌وه‌ی كهولی ده‌كڕن فۆتۆ: كه‌ركوك ناو\nكاروان ساڵحی – شه‌رگات\nتاچه‌ند رۆژێك له‌مه‌وبه‌ر، محه‌مه‌د به‌دری، كۆڵان به كۆڵانی قه‌زای شه‌رگاتی به‌دوای باوكی ئاشوردا تەی دەکرد، تا بۆ لەیادکردنی نیگەرانیەکانی چه‌ند پێكێك مه‌ی خەیاڵی بكات، یان لەوەش سەختتر جاران ناچاربوو له‌و پێناوه‌دا 125كم ببڕێت تا بگاتە تكریت.\n“كه‌س ناچێته گۆڕی كه‌سه‌وه، باهه‌مومان ئازادبین، كێ رێگای مزگه‌وت ده‌گرێت ئازاده و كێ ده‌یه‌وێت مه‌ست بێت هه‌ر ئازاده، ئیتر حوكمی داعش ته‌واو”، به‌دری وای وت له‌وكاته‌ی یه‌كه‌م دوكانی مه‌شروب له‌قه‌زاكه‌یان له هه‌فته‌ی رابردودا كرایه‌وه.\nبه‌دری گه‌نجێكی قه‌زای شه‌رگاته له پارێزگای سه‌ڵاحه‌دین، ناوچه‌كه دوای نزیكه‌ی چوار ساڵ له‌ژێر ده‌سه‌ڵاتی چه‌كدارانی داعش، ئێستا جۆرێك له ئازادی بۆ گه‌ڕاوه‌ته‌وه، له‌وانه‌ش ئازادی مەی فرۆشتن و خواردنه‌وەی.\nهورمز ئاشوری (باوكی ئاشور)، كه‌سێكی ناسراوه له قه‌زای شه‌رگات، بڕیاریدا چیتر به‌قاچاغ و له‌نێو ئۆتۆمبێله‌كه‌یدا مه‌شروب نه‌فرۆشێت، بۆ ئه‌و مه‌به‌سته نوسراوێك ئاڕاسته‌ی حكومه‌تی خۆجێی شه‌رگات ده‌كات، بۆ كردنه‌وه‌ی یه‌كه‌م دوكانی به‌ئاشكرا فرۆشتنی مه‌شروب.\nباوكی ئاشور، پێشتر دانیشتووی عەینكاوه‌ی هه‌ولێر بووە، كه زۆرینه‌ی داشنتیوانه‌كه‌ی كریستیانن، ساڵێک دوای كۆنترۆڵكردنه‌وه‌ی شه‌رگات بیرۆكه‌ی فرۆشتنی مه‌شروب له‌و شاره، له مێشكیدا چه‌كه‌ره ده‌كات و ده‌ست به‌جێبه‌جێكردنی بیرۆكه‌كه‌ی ده‌كات.\nكێ رێگای مزگه‌وت ده‌گرێت ئازاده و كێ ده‌یه‌وێت مه‌ست بێت هه‌ر ئازاده، ئیتر حوكمی داعش ته‌واو\n“سه‌ره‌تا به قاچاغ و له نێو ئۆتۆمبێله‌كه‌مدا ده‌ستمپێكرد، گه‌نجان ژماره‌كه‌میان وه‌رده‌گرت و به‌ته‌له‌فون داوایانده‌كرد، یان له سه‌ر شه‌قامه‌كان ده‌مفرۆشت، دواتر بڕیارمدا به فه‌رمی بیفرۆشم”، باوكی ئاشور وای وت.\nئه‌و له‌گه‌ڵ كه‌سێكی ئێزیدی به‌ناوی داود سلێمان بریمۆ، داوكارییه‌كیان ئاراسته‌ی ئیداره‌ی شه‌رگات كرد و دواتر له به‌غداوه مۆڵه‌تی كردنه‌وه‌ی دوكانیان وه‌رگرت.\n“ئێمه کەسابەتى خۆمان دەکەین و لە دەرگاى کەس نادەین، کەسیش لە دەرگامان نادات، پێویست بەوە ناکات گەنجان بچن لە تکریت مەى بکڕن دەتوانن سەردانى ئێمە بکەن بۆ هەر جۆرێک کە دەیانەوێت”، باوكی ئاشور وای وت.\nتا ئه‌وكاته‌ی باوكی ئاشور نه‌ڕۆیشتبوو بۆ شه‌رگات، گه‌نجانی قه‌زاكه 125 كیلۆمه‌تریان به ئۆتۆمبێل ده‌بڕی تا له تكریت مه‌ی-یان ده‌ستبكه‌وێت.\nمەحمود بدری، كه یه‌كێك بوو له‌و گه‌نجانه دڵخۆشه به‌كردنه‌وه‌ی دوكانی مه‌شروب له قه‌زاكه‌یان، وتی “پێشتر ده‌بوو به نرخێکى گرانتر لە تکریت مەی بکڕێن، یان له كۆڵانه‌كان به‌دوای ئۆتۆمبێله‌كه‌ی باوكی ئاشوردا ده‌گه‌ڕاین”.\nسه‌ڵاحه‌دین، حوزه‌یرانی 2018، باوكی ئاشور یه‌كه‌م دوكانی ئاشكرای فرۆشتنی مه‌ی له شه‌رگات كردۆته‌وه فۆتۆ: كه‌ركوك ناو\nله‌سه‌رده‌می ده‌سه‌ڵاتدارێتی داعش-دا (2014 – 2017)، ئازادییه‌كانی تاك به‌ته‌واوی نه‌هێڵرابون یان به‌رته‌سككرابونه‌وه، له‌وانه‌ش كڕێن و فرۆشتنی مه‌ی کە سزاكه‌ی له سێداره‌دان بوو.\nدوكانه‌كه‌ی باوكی ئاشور یه‌كه‌م ئه‌زمونی فرۆشتنی مه‌ی-یه به‌ئاشكرا دوای كۆنترۆڵكردنه‌وه‌ی ناوچه‌كه له‌ژێر ده‌ستی ئه‌و رێكخراوه.\nشه‌رگات به‌دوری 125كم ده‌كه‌وێته باكوری ناوه‌ندی تكریت مه‌ڵبه‌ندی پارێزگای سه‌ڵاحه‌دین، یه‌كێكه له‌و ناوچانه‌ی داعش كۆمه‌ڵكوژی تیاكرد، خه‌ڵكه‌كه‌ی روبه‌ڕوی ئاواره‌یی و رفاندن بونه‌وە.\nعەلى دۆدح، قایمقامی قەزاى شه‌رگات یه‌كێك بوو له‌و كه‌سانه‌ی پێشوازی له كردنه‌وه‌ی دوكانی مه‌ی فرۆشتن كرد، به (كه‌ركوك ناو)ی وت “ئێمه رێگریمان لێ نه‌كردن، ئه‌وانیش توانیان مۆڵه‌ت له وه‌زاره‌تی گه‌شتوگوزار وه‌ربگرن و دوكانه‌كه‌یان بكه‌نه‌وه، گه‌نجێك مه‌ی بخواته‌وه هه‌ر ده‌یخوات، بۆیه پێویست ناكات بۆ مه‌ستبون رێگای دورببڕن “.\nدۆدح كه هاوكات پێشنوێژو وتارخۆێنى یەکێک لە مزگەوتەکانی شه‌رگاته، وتی “گەنجەکان مه‌ستبن باشترە له‌وه‌ی سه‌ری خه‌ڵك ببڕن”، وه‌ك ئاماژە‌یه‌ك بۆ ئه‌و بیره توندڕەوییه‌ی داعش بڵاویكردۆته‌وه.\nله‌سه‌رده‌می داعش مه‌ی زۆر زۆر گران ده‌ستده‌كه‌وت، ئه‌وه‌ش زۆر به‌نهێنی و ترسه‌وه له‌و كه‌سانه‌مان ده‌کڕی كه خۆیان له داعشه‌وه نزیكبون\nدوكانه‌كه‌ی باوكی ئاشورو هاوڕێیه‌كه‌ی بۆته جێی باسی خه‌ڵكی ناوچه‌كه، چونكه یه‌كه‌مجاره له‌دوای روخانی رژێمی به‌عس له ده‌سه‌ڵاتدارێتی عیراق له‌ساڵی 2003 مه‌ی به‌ئاشكرا له قه‌زاكه بفرۆشرێت.\nشه‌رگات له حه‌فتاكانی سه‌ده‌ی رابردوودا یانه‌ی خواردنه‌وه‌ی تایبه‌ت به‌خۆی هه‌بوو کە (یانه‌ی رۆشنبیری شه‌رگات) ببوە.\nعه‌لی دۆدح، وتی “ئه‌وكات یانه‌كه خێزانی بوو و هیچ كێشه‌ش نه‌بوو، بیرمان له‌كردنه‌وه‌ی كردۆته‌وه بۆ جارێكی تر، به‌ڵام كاتی ئه‌وێت چونكه یانه‌كه كراوه‌ته باره‌گای سه‌ربازی هێزه‌كانی حه‌شدی شه‌عبی”.\nدۆدح ده‌ڵێت لایه‌نێكی باشی كردنه‌وه‌ی دوكانه‌كه ئه‌وه‌یه ئێستا ده‌توانین چاودێری كواڵیتی جۆره‌كانی بكه‌ین، “پێشتر گه‌نجان گوێیان به كواڵیتییه‌كه‌ی نه‌ده‌دا و گرنگ ئه‌وه‌بوو ده‌ستیان بكه‌وێت، هاوکات ئێستا دەتوانین چاودێری نرخه‌كه‌شی بکەین”.\n“ئێستا كه‌س رێگریی له خواردنه‌وه‌ی مه‌شروب ناكات ، خه‌ڵك ئازاده و سزا نادرێت… له‌سه‌رده‌می داعش مه‌ی زۆر زۆر گران ده‌ستده‌كه‌وت، ئه‌وه‌ش زۆر به‌نهێنی و ترسه‌وه له‌و كه‌سانه‌مان ده‌کڕی كه خۆیان له داعشه‌وه نزیكبون”، مه‌حمود به‌دری وای وت.


ANF | ٩٢ رێکخراوی سوری: پێویستە مافی گەلی کورد پارێزراو بێت\n٩٢ رێکخراوی سوری: پێویستە مافی گەلی کورد پارێزراو بێت\n٩٢ رێکخراوی ژنان و پارێزەرانی مافی مرۆڤی سوریا لە راگەیێنراوێکی هاوبەشدا داوای چارەسەرکردنی قەیرانی سوریایان کرد. لە هەمان کاتدا بانگی ئەوەیان کرد کە مافی گەلی کورد لە دەستوری سوریادا پارێزراو بێت.\nچوارشه‌ممه, 11 Dec 2019, 00:08\nرێکخراوەکانی سوری بە بۆنەی ١٠ی کانونی یەکەم رۆژی جیهانی مافەکانی مرۆڤ راگەیێنراوێکی هاوبەشیان بڵاو کردەوە کە بە ١٦ خاڵ بانگێکیان ئاڕاستەی رژێمی سوریا و کۆمەڵگای نێودەوڵەتی کردووە، بۆ ئەوەی هەوڵەکانییان بخەنە گەڕ بۆ چارەسەرکردنی قەیرانی سوریا.\n١-هەموو توندوتیژی و کوشتن و خوێنڕشتنەکان لە سەرتاسەری سوریا و بە تایبەت لە ناچە کوردییەکان، سەرچاوەکەی چی بێت با ببێت، بوەستێنرێن و بە مەبەستی چارەسەرییەکی ئاشتییانە هەوڵ و هەنگاوی کرداری بنرێن.\n٢-بە زووترین کات کردەوە نەژادپەرەست و چەوسێنەرەکان کە بە پشتیوانی رێبازەکانی قڕکردنی نەژادی و بنپێکردنی مافەکانی کوردی سوریا ئەنجام دەدرێن، بوەستێنرێن.\n٣-پێویستە هەموو گیراوانی سیاسی و ئەوانەی لە ئەنجامی بەشداریکردن لە خۆپیشاندانی ئاشتییانەدا لە سەرتاسەری شارەکانی سوریا گیراون، ئازاد بکرێن. هەروەها ئەوانەی تاوانبار نین بە کوشتن، پێویستە بە زووترین کات بە پێی یاساکانی دادگایەکی یەکسان دادگایی بکرێن.\n٤- پێویستە بە زووترین کات هەوڵی ئازادکردنی هەموو ئەو ژن و پیاو و منداڵانەی رفێنراون، بدرێت، جا لە لایەن هەر لایەنێکەوە بێت با ببێت.\n٥-پێویستە چارەنووسی ئەو ژن و پیاو و منداڵە ونبووەکان ئاشکرا بکرێت کە بە زۆر رفێنراون. لەگەڵ ئەوەشدا دۆسیەیەکی بەرفراوان لەبارەی فڕێنراوە سورییەکان ئامادە بکرێت.\n٦-پێویستە لە دژی هەموو جۆرە توندوتیژی و نیژادپەرەستییەک کە لە ئاستی حکومی و ناحکومی و گەلی سوریادا ئەنجام دەدرێت، دەست بە خەباتێکی گشتگیر بکرێت.\n٧-پێویستە میتۆدی مافەکانی مرۆڤ بەرز رابگیرێت و بە کرداری جێبەجێ بکرێت و پاراستنی بەردەوام و گەشەکردنی کەلتوری جۆری و هاندان، بەرز بکرێتەوەو لە هەمان کاتدا پێویستە کەشوهەوایەکی دیمۆکراتیک-ی گونجاو بئافرێنرێت.\n٨-پێویستە نرخەکانی مافی مرۆڤ و هاوڵاتیان و دیمۆکراسی و لێبوردن بەرز بکرێنەوە و سەرووی هەمووشیانەوە مافەکانی بروادارانی دینی پارێزراو بێت. هەروها پێویستە مافی رادەربڕین و قسەکردن و رێکخستنی سەندیداکان و گردبوونی ئاشتییانە و هەمەجۆریی سیاسیش پارێزراو بێت.\n٩-پێویستە هەوڵی نشتیمانی بدرێت بۆ ئەوەی هاوڵاتیان لەو بارودۆخە نالەبارەی تێیدایە دەرباسیان بێت و هەموو پێکهاتە ئەتنیکی و قەومییەکان بەرەو ژیانێکی ئازاد و کەلتوری یەکتر قبوڵکردن بڕۆن.\n١٠. دەبێت کۆمیتەی دادگای سەربەخۆ، یەکلایەن، باوەر و ڕوون بە بەشداری نوێنەرانی ڕێکخراوەکانی پارێزەرانی مافەکانی مرۆڤ لە سوریا دروست بکرێت، بۆ ئەوەی هۆکاری توندوتیژی ئاشکار بکات و کەسانی قوربانی چ حکومەت بێت، یان حکومەت نەبێت، ڕاپێچی دادگای بکەن و لێپرسینەوەی لەگەڵدا بکەن.\n١١. دەبێت خەبات بۆ جێبەجێکردنی دادگەری بگۆڕێت بە ڕێگەی گرەنتی جێبەجێکردنی دادگەریی و بەدواداچوون بۆ قوربانیان لە سوریا بکرێت. هەروەها دەبێت ڕێبازی لێپرسینەوەو ڕزگارنەکردن لە سزا پەیرەو بکرێت و ببێتە شێوازێکی بنەڕەتی، کە دەرگای ئاشتی بۆ جێبەجێکردنی بەرژەوەندییە نیشتیمانییەکان دەکاتەوە. بۆ ئەوەی یەکێتی، بە شێوەی دیموکراسی لە سوریا دروست بکرێت. بەو شێوەیەش چاودێری و بەدواداچوونی بکوژ و تاوانەکان چ حکومەت بێت یان حکومەت نەبێت، پێکدێت. لەوانەیە هەندێک تاوانیش بکەونە خانەی تاوانی دژە مرۆیی و دۆسیەی پێشێلکەران ڕەوانەی دادگای نیشتیمانی و نێودەوڵەتی بکرێن.\n١٢. دەبێت پشتیوانی پلان و پرۆژەی بە ئامانجی بەڕێوەبردنی قۆناغی کاتیی لە سوریا و ڕاسپاردنی بنەماکانی پشتگیری پرۆژەی دروستکردن و گەشەپێدان بکرێت. هەروەها دەبێت پشتگیری پرۆژەی وۆرکشۆپەکانی پەروەردەکردنی پێشەنگە سیاسییەکانی سوریا لەسەر خەباتی دیموکراتیک و کردەوەکانی بکرێت.\n١٣. دۆسیەی کورد لە سوریا، تاکە دۆسیەی نیشتیمانی و دیموکراتیکە، دەبێت پشتیوانی ئەو هەوڵانە بکرێت کە بۆ ئەوەیان داوە کە چارەسەرێکی دیموکراتیک و دادگەرانە لەسەر بنەمای دانپێدانانی دەستووری بە مافە نەتەوەییەکانی گەلی کورد ببینرێت. هەروەها هەموو زوڵمە سیاسی و نەژادپەرستییەکان و دەرەنجامەکانی نەهێڵدرێن و کەسانێک کە زیانیان پێگەیشتووە لە چوارچێوەی یەکێتی سوریا و خاک و گەل دا لەبەرچاو بگیرێن. ئەوەش دەبێت لەسەر هەموو پێکهاتەکانی دیکە کە لە ئازارەکانی سیاسەتەکانی ڕەگەزپەرستی بە ڕادەیەی دیار تێپەڕیون جێبەجێ بکرێت.\n١٤. دەبێت پێویستییەکانی ژیان، ئابوری و مرۆیی لەو شارانەی وێران کراون و بۆ کۆچبەرانی ناوخۆ و دەرەوەی وڵات دابین بکرێن و هەموو پێداویستییەکانی هاوکاری بکرێن.\n١٥. دەبێت سیاسەتی نوێی سوریا ئاشکرا بکرێت و هەموو لایەک لەسەر لەناوبردنی هەموو جۆرە جیاوازییەک بە مافەکانی ژنان لە ڕێگەی بەرنامەکانی پشتگیریی، بەهێزکردنی بنەماڵە هەژارەکان و دابینکردنی ژیانێکی گونجاو بۆیان، بە شێوەی ئازاد و ئارام تێبکۆشن.\n١٦. دەبێت ڕێکخراو و دەستە پەیوەندیدارەکان بە پاراستنی نرخەکانی هاوڵاتیان و مافەکانی مرۆڤ لە سوریا هەستن و پێشنیاری ڕێبازەکانی ئاسایش و خوڵقاندنی ڕێبازی ئاشتیانە بۆ پشتگیریکردنی بڵاوکردنەوە و سەپاندنی نرخەکانی هاوڵاتیان و لێبوردن لەنێوان سوریا لەسەر جیاوازی نەتەوەکانیان بکەن. بۆ ئەوەی ببێتە گرەنتیەکی ڕاستەقینەی یەکێتی کۆمەڵگەی سوریا و پاشەرۆژێکی دیموکراتیکی ئارام بۆ هەموو دانیشتوان بە یەکسانی.


بارسێلۆنا ده‌ستبه‌رداری بیرۆكه‌ی گه‌ڕاندنه‌وه‌ی نێیمار نابێت! – یاریگا سپۆرت\nHome/بازاری گواستنەوە/بارسێلۆنا ده‌ستبه‌رداری بیرۆكه‌ی گه‌ڕاندنه‌وه‌ی نێیمار نابێت!\nبارسێلۆنا ده‌ستبه‌رداری بیرۆكه‌ی گه‌ڕاندنه‌وه‌ی نێیمار نابێت!\nYariga Sport S 2020/04/15\nبارسێلۆنا تاوه‌كو ئێستا ده‌ستبه‌رداری بیرۆكه‌ی گه‌ڕاندنه‌وه‌ی نێیمار جۆنیۆر داسێلڤای هێرشبه‌ری پاریس سانجێرمان نه‌بووه و ده‌یه‌وێت، به‌هه‌ر شێوه‌یه‌ك بێت له گواستنه‌وه‌ی هاوینه ئه‌و یاریزانه دووباره بگه‌ڕێنێته‌وه كامپ نوو، بۆ ئه‌مه‌ش ده‌سته‌واره‌یه‌كی گه‌وره‌ی ئاماده كردووه.\nپێگه‌ی گۆڵ بڵاویكردووه‌ته‌وه، دوای ئه‌وه‌ی بارسێلۆنا نه‌یتوانی نێیمار به‌رامبه‌ر 130 ملیۆن یۆرۆ بگه‌ڕێنێته‌وه، ئێستا یانه‌كه ئاماده‌كاری بۆ ده‌سته‌واره‌یه‌كی گه‌وره‌تر ده‌كات، كه بری 110 ملیۆن یۆرۆ و سێ یاریزانی دیاریی یانه‌كه له خۆ ده‌گرێت، ئه‌مه‌ش ته‌نها بۆ گه‌ڕاندنه‌وه‌ی یه‌ك یاریزانه.\nسه‌رچاوه‌كه ناوی ئه‌و سێ یاریزانه‌شی ئاشكرا كردووه كه بارسا ئاماده‌یه بیدات به پاریس سانجێرمان، ئه‌وانیش هه‌ریه‌ك له ئیڤان راكیتیچ، عوسمان دێمبلی و تۆدیبۆی فڕه‌نسیه، به‌ڵام پێدانی دێمبلی به‌فه‌رمی نییه، به‌ڵكو به شێوه‌ی خواستن ده‌بێت و بۆ وه‌رزێك به‌بێ به‌رامبه‌ر یاریی بۆ پاریس ده‌كات.


Mewda Media | خۆڵبارین، هۆکار و کاریگەرییەکانی\nخۆڵبارین، هۆکار و کاریگەرییەکانی\nلە ماوەی نزیکەی دوو مانگدا، زیاتر لە 10 جار خۆڵبارینی چڕ روویداوە و خەریکە دەبێتە دیاردەیەکی رۆژانەی بێزارکەر. کاتێک هاوڵاتی بەیانیی لە خەو بەئاگا دێت، چاوی بە دنیایەکی رەنگ نارنجی هەڵدەهێنێت، کە ئەمەش تووشی دڵتەنگی و نائومێدیی دەکات.\nباهۆزی خۆڵی، کارەساتێکی سروشتییە، کاریگەری لەسەر ژیانی مرۆڤ هەیە لە هەموو روویەکەوە.\nمەبەست چییە لە باهۆزی لمی و خۆڵی؟\nدەتوانین ئەو جۆرە باهۆزانە بەوە پێناسە بکەین کە بریتییە لە باهۆزی هەڵگری گەردیلەکانی خۆڵ و تۆزی هاڕاوی وردی سەر رووی زەوی کە نیوەتیرەکەیان لە (0.1) میکرۆن تێناپەڕێت و دیاردەیەکی بڵاوە و لە هەموو جیهاندا روودەدات.\nئەو جۆرە باهۆزانە تەنیا لەسەر گۆی زەوی روونادات، بەپێی لێکۆڵینەوەیەک؛ لەسەر هەسارەی مەریخ گەورەترین باهۆزی خۆڵیی روویداوە کە زۆر بەهێزترە لەوەی لەسەر گۆی زەوی روودەدات.\nهۆکارەکانی باهۆزی خۆڵی (خۆڵبارین) لە عیراق چییە؟\nیەکەم: جوگرافیا و تۆپۆگرافیای عیراق ئاسانکاریی کردووە و رێخۆشکەرە بۆ ئەو دیاردەیە؛ عیراق دەکەوێتە بەشی باشووری رۆژئاوای کیشوەری ئاسیا، دەکەوێتە ناوچەیەکی بیابانیی وشکانی، کە رووبەرێکی فراوانە و ئاستی نزمە و (هلال الخصیب – کەوانەی بەپیت)ی پێ دەوترێت. ئەو جوگرافیایە، وای کردووە عیراق رووبەڕووی باهۆزی قورس بێتەوە کە هەندێک جار خێرایی دەگاتە سەروو 40کم/ لە کاژێرێکدا.\nدووەم: کەمیی رێژەی بارانبارین و بەرزیی پلەی گەرمی، کە هەندێک جار لە مانگەکانی هاوین لە زۆربەی ناوچەکان لە (50) پلەی سەدی تێپەڕ دەکات، ئەمەش دەبێتە هۆکارێک بۆ وشکبوونەوەی زەوی و زیاتر بەهەڵمبوونی ئاو.\nسێیەم: وشکبوونی رووەکی بیابانی و نەمانی توێژی بەربەست لە بەرزبوونەوەی لم، خۆڵ و تۆزی ناوچە بیابانییەکان.\nچوارەم: گۆڕانکاری لە کەشوهەوای گۆی زەوی و بەرزبوونەوەی پلەی گەرمی، کە دەبێتە هۆکار بۆ گۆڕانکاری لە پاڵەپەستۆی هەوا و نزمبوونەوەی پاڵەپەستۆ، لەبەر ئەوە با و رەشەبا لە ناوچەکانی پاڵەپەستۆی بەرز بەرەو ناوچەی پاڵەپەستۆی نزم دەڕوات و سیفاتی ناوچەکە لەگەڵ خۆی دەبات.\nئەم گۆڕانکارییە گەورانەی کە لە پاڵەپەستۆی هەوادا روودەدەن، دەبێتە هۆکاری شڵەژانی بارستەی هەوا و دروستبوونی رەشەبا و دەڕوات و لەگەڵ خۆی هەرچی لە رێگە بیگاتێ دەیبات، بەتایبەتیش ئەگەر بەسەر ناوچەی بیاباندا بڕوات و بەسەر خاکێکی فشەڵی هەڵتەکاودا تێپەڕ بکات، ئەوا خۆڵ و لم هەڵدەگرێت و لەگەڵ خۆی دەیبات.\nپرسیارێکی تر دێتە ئاراوە، ئایا ئەم دیاردەیە تەنیا سروشتییە، یاخود مرۆڤیش کاریگەریی هەیە لەسەری؟ لە وەڵامدا دەڵێین: بەڵێ، کارەکانی مرۆڤیش لە خراپ بەکارهێنانی زەوی و گوێنەدان بە سروشت، دەبێتە هۆکارێک لە پاڵ هۆکارە سروشتییەکانی دیکەدا. بۆ نموونە؛ زەوییە بیابانییەکانی عیراق بەهۆی شەڕە یەک لە دوای یەکەکانی عیراقەوە، هەر لە شەڕی هەشت ساڵەی عیراق - ئێران، داگیرکردنی کوەیت و هێرشی هاوپەیمانان، دواتر شەڕی رووخاندنی رژێمی سەدام و دواتریش شەڕی بەردەوام لەگەڵ گرووپە تیرۆریستییەکان لەو ناوچە بیابانیانە، بوونەتە هۆکاری سەرەکی لە تێکدانی ژینگە و سروشتی ئەو ناوچانە، بەتایبەتی بەهۆی چالاکییە سەربازییەکانەوە خاکی ئەو ناوچانە فشەڵ بوون و پێکهاتە و سروشتیان تێکدراوە، هەروەها بەهۆی کردنەوەی رێگەوبان و بەکارهێنانی زیل و تانکەر و ئۆتۆمبێل لەو ناوچانە، کە جاران تەنیا پیادەی شوانی بەدوەکان بۆ لەوەڕی مەڕوماڵات پێیدا دەڕۆیشتن. هەروەها وشککردنی بەشێکی زۆر لە ناوچەی زۆنگاوەکانی باشووری عیراق، کەمکردنەوەی رێژەی ئاوی ئەو رووبارانەی دەڕژێنە ناو عیراق، بەتایبەتی هەردوو رووباری دیجلە و فورات لەلایەن دراوسێکانەوە، بڕینەوەی بڕێکی زۆری دەرخت لەلایەن رژێمی سەدامەوە، هەروەها بەکارهێنانی نازانستیانەی زەوی ئەو ناوچانە لەلایەن مرۆڤەوە و کەمکردنەوەی رووبەری سەوزایی... ئەمانە و چەندین هۆکاری تر بوونەتە هۆکاری سەرەکی بۆ بەبیابانبوونی عیراق.\nکۆمەڵێک هۆکار بەیەکەوە بوونەتە هۆی زیادبوون و فراوانکردنی رووبەری کارەساتی خۆڵبارین، بۆیە رەشەبا بەتەنیا هیچی بۆ ناکرێت ئەگەر هۆکاری تێکچوونی پاڵەپەستۆی هەوا و فشەڵیی خاکی لە رێگەدا نەبێت.\nدیاردەی خۆڵبارین، تەنیا لە عیراق و ناوچەکانی رۆژهەڵاتی ناوەڕاست روونادات، بەڵکوو لە زۆر ناوچەی جیهان ئەو دیاردەیە هەیە، بۆ نموونە؛ لە ئورسترالیا، باشووری ئەمەریکا و لە باکووری ئەفریقا...\nباهۆزی لمی و باهۆزی خۆڵ و تۆز لەگەڵ یەک جیاوازن، باهۆزی لمی لە ناوچە بیابانییەکان روودەدات کە لم و گردۆڵکەی لمینیان زۆرە، گەردیلەکانی لم قورسترن لە خۆڵ و تۆز، تەنیا بە باهۆزی بەهێز روو دەدەن و لەگەڵ باهۆزێکی بەهێزیش 50 مەتر زیاتر بەرز نابنەوە، بۆیە پشتێنەی سەوزی رووەکی دەکرێت بەربەست بێت. لەگەڵ ئەو کەمە بەرزبوونەوەیەش، کاریگەری خۆی هەیە و تۆپۆگرافیەتی ناوچەکە تێک دەدەن.\nخۆڵبارین دیاردە و کارەساتێکی باوترە، بەهۆی سووکیی گەردیلەکانییەوە، ماوەیەکی دوورودرێژ دەڕوات و زیاتر لە 2000 مەتر بەرز دەبێتەوە، هەر بۆیە پشتێنەی سەوزایی کاریگەری نییە بۆ رێگری لە خۆڵبارین. تۆزیش بە سروشتیی لە دەوروبەرماندا هەیە و لەشی مرۆڤ بەهۆی لووتەوە کە وەک فلتەر کار دەکات و پاڵفتەیەکی سروشتییە، رێگری دەکات لە چوونی تۆز بۆ ناو لەش و لەش دەپارێزێت.\nکاریگەرییەکانی خۆڵبارین لەسەر مرۆڤ\nخۆڵبارین، لە رووی تەندروستییەوە هۆکارێکە بۆ نەخۆشکەوتن، بەتایبەتی کاریگەری نەرێنی لەسەر کۆئەندامی هەناسە و هەوکردنی چاو هەیە، هەروەها دەبێتە هۆی بڵاوبوونەوەی دەیان جۆر لە ڤایرۆس. ئەمە جگە لەوەی کە کاریگەریی راستەوخۆی هەیە لەسەر چالاکییەکانی مرۆڤ، وەک: وەستانی گەشتە ئاسمانییەکان، وەستانی هەموو جۆرەکانی گواستنەوە و هاتوچۆ، زیادبوونی رووداوەکانی هاتوچۆ، زیان بە کەلوپەل و بەرهەمەکانی کشتوکاڵ دەگەیەنێت و لەگەڵ خۆی مێرووە زیانبەخشەکانی کشتوکاڵ دەهێنێت، پیسبوونی ناوماڵ و شوێنە گشتییەکان. هەروەها کاریگەری لەسەر ئاسایشی نەتەوەیی دەبێت، چونکە عیراق یەکێکە لەو 12 دەوڵەتەی کە رووبەڕووی بەبیابانبوون دەبێتەوە.\nلەگەڵ ئەوەش، هەندێک لایەنی ئەرێنیشی هەیە، لەوانە: گواستنەوەی خۆڵ بۆ ئەو ناوچانەی خاکیان کەمە، گواستنەوەی هەندێک مادەی سوودبەخش و خۆراک بۆ زەوی، لەوانە: ئاسن. هەروەها کەوتنی هەندێک لەو مادانە بۆ ناو دەریاکان کە دەبنە خۆراک بۆ رووەکی دەریایی، لەگەڵ خۆیان تۆو و ئەو دەنکەهەڵاڵانە دەگوازنەوە کە لەسەر رێگەیانن، وەک هەڵاڵەکانی درەختی خورما.\nچۆن بتوانین خۆڵبارین کەمبکەینەوە\nئەستەمە رێگری لە خۆڵبارین بکرێت، چونکە ئەو ناوچانەی تووشی بەبیابانبوون بوون، رووبەرێکی کەم نین، بەڵام دەکرێت کەم بکرێتەوە، یان کاریگەرییەکانی کەم بکرێتەوە.\nئەو رێکارانەی کە پێویستە بگیرێنەبەر:\n- زیادکردنی رووبەری سەوزایی و هاندانی هاوڵاتی بۆ چاندنی درەخت.\n- بەکارهێنانی ئاو بەشێوەیەکی زانستی بەمەبەستی فراوانکردنی رووبەری زەوی کشتوکاڵی و سەوزایی.\n- بایەخدان بە ناوچەکانی مێرگی بیابان و زیادکردنی ئەو رووەکانەی بۆ ئەو ناوچانە دەگونجێن.\n- پێکهاتن و کارکردن لەگەڵ دراوسێکانی عیراق، بەتایبەتی ئەو وڵاتانەی کە سەرچاوەی ئاوی عیراقیان تێدایە، بەپێی رێککەوتننامە نێودەوڵەتییەکان دەربارەی ئەو وڵاتانەی هاوبەشن لە ئاو و سەرچاوەکانیدا.\n- وشیارکردنەوەی هاوڵاتی لە ئاست ژینگە و لێکەوتە خراپەکانی بەکارهێنانی سروشت.\nهەروەها بۆ خەڵکیش دەکرێت ئاگاداری تەندروستیی خۆیان بن، بۆ نموونە؛ لە رۆژانی خۆڵبارین: خوێندنگە دابخرێت، ماسک بەکاربهێنرێت بۆ چوونەدەرەوە، دەرگا و پەنجەرەکان دابخرێن، گەشتی ئاسمانیی رابگیرێت، بەپێی توانا هاتوچۆی ئۆتۆمبێل کەم بکرێتەوە، ئەگەر بەناچاریی گەشتیش بکرێت، ئەوا ئاو و بەتانییەک لە ناو ئۆتۆمبێل هەبێت، بۆ چوونەدەرەوەش بەبێ ئاو نەڕۆنە دەرەوە.\nلە عیراق چەندین جار لیژنەی تایبەت بۆ ئەم مەبەستە پێکهێنراون، بڕیار و رێنمایی باشیان دەرکردووە، لەوانە: لە مانگی ئازاری ساڵی 2009 ئەنجومەنی وەزیران واژووی لەسەر بڕیارەکانی لیژنە تایبەتەکە کردووە کە 20 رێنمایی گرنگی تێدایە، بەڵام بەداخەوە، بەدواداچوونی کەمی بۆ کراوە. لە هەمووی گرنگتر؛ دەبێت بەدواداچوون بکرێت بۆ ئەو رێککەوتنانەی کە لەگەڵ تورکیا، سوریا و ئێران واژوو کراون و هەموو لایەک دەبێت پابەند بن بە جێبەجێکردنی بەندەکانی رێککەوتنەکانەوە، چونکە چارەسەری بەبیابانبوون دەبێت عیراق و وڵاتانی ناوچەکە بەیەکەوە بیکەن، هەروەها هەماهەنگی تەواو بکرێت لەگەڵ ئەو رێکخراوانەی تایبەتمەندن بە بیابانبوون و ژینگە و رێنماییەکانیان جێبەجێ بکرێن.\nگەڕانەوە بۆ کن حاجی قادری کۆیی\nگەڕانەوە بۆ کەرکوک و قەرزەکانیش ئاسان نادرێنەوە\nگفتوگۆ لەسەر شوناسەکەی ناکەین


دیمەنی ئەو تاوانانەمان بینی کە لەو شارە ڕوویاندا. ترس و دڵەڕاوکێ و تۆقیوییتان، مەیتەکانتان، زامەکانتان، خوێنی سوورتان، فرمێسکەکانتان، شووشە شکاوەکان و هەموو شتێکمان بینی. کەڵەکەبوونی کامێرا و پەیامنێر و یارمەتیدەرانیشمان بینی. هەموو هاوخەمی پشتیوانییەکانیشمان بیست. بەڵام ئایا دەزانن کە ئێوە تەنیا چەند کاتژمێرێک ئەو کارەساتەتان تاقی کردۆتەوە، ئەویش لەسەر بەشێکی کەمتان. بەڵام هەموو خەڵکی ئێمە، شارەکانی ئێمە، لە مۆریتانییەوە بگرە تا کشمیر، شەو و ڕۆژ و بە بەردەوامیی ئەو تاوانانە تاقی دەکەنەوە.\nئێوە خانوەکانتان ساغن. کەچی دانیشتوانی (حەلەب و کۆبانێ و ترابلوس و موگادیشۆ و تەعز و ئەنبار و قەندەهار) و سەدان شار و گوندی ئێمە ماڵ و حاڵیشیان خاپوور بووە. قوتابخانە و نەخۆشخانەکانتان ساغ و باغن. دنیای هیوا و ئاسودەییتان بەرینە. ئێمە بستێ جێ و هیچ شک نابەین.\nباشە زانیوتانە ئێمە ئێوە بە تاوانباری سەرەکیی دەزانین؟ باوەڕو هەبێ ئێمەش خاکی خۆمان، منداڵەکانمان، خێزانەکانمان، پیرە پیاو و پیرێژنەکانمان، یەکدیمان خۆش دەوێ. باوەڕ کەن ئێمەش خوێنمان لێ دەچۆڕێتەوە و ڕەنگیشی سوورە. باوەڕو هەبێ ئێمەش دەناڵێنین. ئاسایشی خۆتان لە نەبوونی ئەمنییەتی ئێمەدا مەبینن. ئاسوودەییەکانتان بە پەرەپێدانی پشێویی لە نێو ئێمە بەدی مەکەن. ئێمە زیاتر لەوانەی هاوخەمتانن، هەست بە ئازارەکانو دەکەین. وەرن با پێکەوە جیهانێکی ئاسوودە و یەکسان و ئازاد دروست کەین.\nوەرگێڕانی: عەبدوڵڵا عومەرنەژاد\nساکنین بروکسل و همه اروپا\nتصویر جنایاتی را که در این شهر اتفاق افتاد، دیدیم. ترس و هراس و وحشت شما، اجساد شما، زخمیهایتان، خون سرختان، اشکهایتان، شیشه های شکسته و همه چیز را دیدیم. انبوه دوربینها و خبرگزاریها و یاری رسانها را هم دیدیم. همه همدردیها و پشتیبانیها را هم شنیدیم. اما، آیا می دانید شما تنها برای چند ساعت این فاجعه را تجربه کرده اید. آن هم معدودی از شما. اما همه مردم ما، شهرهای ما، از موریتانی تا کشمیر، شبانه روز و هر لحظه این جنایات را تجربه می کنند. شما خانه هایتان سالم است. اما ساکنین حلب و کوبانی و طرابلس و موگادیشو و تعز و انبار و قندهار و صدها شهر و روستای ما خانه هایشان هم خراب شده است. مدرسه ها و بیمارستانهایتان سالمند. جاهای امن و امید دارید. ما هیچ جایی و هیچی نداریم. آیا می دانید ما شما را مقصر اصلی می دانیم؟ باور کنید ما هم خاکمانرا، کودکانمانرا، خانواده مانرا، پیر مردان و پیرزنانمانرا، همدیگر را دوست داریم. باور کنید ما هم خونمان می ریزد و قرمز هم است. باور کنید ما هم درد می کشیم. امنیت خودرا در ناامنی ما نبینید. رفاه خودرا در بیچارگی ما جستجو نکنید. ما بیشتر از همدردی کنندگانتان، محنت شما را درک می کنیم. بیایید با هم جهانی امن و عدالتمند و آزاد بسازیم.\nBrussels's citizenry and all Europe\nwe saw a crime picture that happened in your city. we saw your fear and dread, your corpse, your wounded persons, your red bloods, your tears and your broken glasses . we saw everything. we saw dense of news, camera and aids. We heared all sympathys and supports.\nBut, do you know it, you expereinced this tragedy only for a few hours.But our people, our city, From Kashmir to Moritani expereinced this crime from rise rise to dawn and in the every moment. your home is well .But citizenry of Haleb, Kobani, Terables, Mogadishu, Tahz, Anbar, Ghandahar and all of our citys and villags are destroyed. your hospitals and schools are well. You have safe and hope place. We have nothing and nowhere. do you know, We blame you because of all this thing.\nBelieve us, We love our lands, our childern, our familys, our grand-parents. Believe us,we bleed and It's red. Believe us, we pain. do not see your security in our insecurity. do not search your welfare in our adversity. We comprehend your distress more than your sympathy.\nLet's build a world full of Justice, Freedom and security.\nترجمه به انگلیسی توسط آقای شهریار مولودی آذر


سێ كەسی تر لە چەمچەماڵ بە هۆی پرسەیەكەوە تووشی كۆرۆنا بوون\nسێ تووشبووی نوێی پەتای كۆرۆنا لە سلێمانی تۆمار كران\nبارەگای بارزانی راگەیاندراوێکی لە ساڵیادی جینۆسایدكردنی كوردە فەیلییەكان بڵاو کردەوە\nدەزگای خێرخوازی بارزانی: تەنیا 24 کاتژمێر کارەکانمان ڕاگرت\nدلێر عه‌بدولڕه‌حمان 27/02/2020 - 00:21 بڵاوکراوەتەوە لە هەمەجۆر\nبه‌مه‌به‌ستى خۆپاراستن له ڤایرۆسی كۆرۆنا و سه‌لامه‌تیی گیانى هاووڵاتیان، له‌سه‌ر بڕیارى قایمقامیه‌تى قه‌زاى كفرى و ده‌ربه‌ندیخان، سه‌رجه‌م كافتریاكانى هه‌ردوو قه‌زاكه داخران.\nچیا كه‌ریم، ئه‌ندامى لیژنه هاوبه‌شه‌كانى قایمقامیه‌تى قه‌زاى كفرى، به (باسنیوز) ى ڕاگه‌یاند: "پاشنیوه‌ڕۆى چوارشەممە 26/2/2020 له‌سه‌ر بڕیارى قایمقامى قه‌زاى كفرى، هه‌ڵمه‌تێكمان بۆ داخستنى سه‌رجه‌م كافتریاكانى ناو شارى كفرى ئه‌نجامدا كه ژماره‌یان نزیكه‌ى 6 كافتریایه".\nگوتیشی: "ئامانج له هه‌ڵمه‌ته‌كه پاراستنى سه‌لامه‌تى گیانى هاووڵاتیان و خۆپارێزییه له ڤایرۆسی كۆرۆنا".\nله‌لایه‌كی تره‌وه قایمقامییه‌تى قه‌زاى ده‌ربه‌ندیخان، له ڕاگه‌یه‌ندراوێكدا كه وێنه‌یه‌كى بۆ (باسنیوز) نێردراوه، ڕایگه‌یاندووه "له‌سه‌ر بڕیارى قایمقامى قه‌زاى ده‌ربه‌ندیخان له‌لایه‌ن لیژنه هاوبه‌شه‌كانى قایمقامیه‌ته‌وه سه‌رجه‌م كافتریا و نێرگه‌له و بلیارده‌كانى قه‌زاكه داخران تا كاتێكى نادیار".\nبه‌هۆى بڵاوبوونه‌وه‌ى ڤایرۆسی كۆرۆنا له وڵاتانى دراوسێی هه‌رێمى كوردستان و تۆماركردنى چه‌ند حاڵه‌تێكى تووشبووى ڤایرۆسه‌كه له چه‌ند پارێزگایه‌كى عێراق، حكوومه‌تى هه‌رێمى كوردستان چه‌ندین ڕێكکاری پێویستى بۆ ڕووبه‌ڕووبوونه‌وه‌ى ڤایرۆسه‌كه گرتووه‌ته‌به‌ر.\nژووری ئۆپەراسیۆنی ئیدارەی گەرمیان ژمارەیەک بڕیاری نوێی دەرکرد


تاڵیبان هەموو ئەو درامایانە قەدەغە دەكات كە ژن تێیاندا دەردەكەون\n:: AM:09:42:22/11/2021 \nدوای ئەوەی بزووتنەوەی تاڵیبان لە مانگی ئابەوە كۆنترۆڵی ئەفغانستانی كردووە و حكوومەتێكی كاتیی تێدا دامەزراندووە، لە دەسەڵاتەكەیدا زۆر بواری ژیانی لە هاووڵاتییانی وڵاتەكە قەدەغە كردووە، دواین بڕیاریشی قەدەغەكردنی تەواوی ئەو درامایانەیە كە تێیاندا ژنان دەردەكەون، ئەویش وەك فەرمان بۆ تەواوی تەلەڤزیۆنەكان چووە.\nپێگەی "ئیلاف" ئەمڕۆ دووشەم 22ی تشرینی دووەم بڵاوی كردووەتەوە، دوای قەدەغەكردنی كاركردنی ژنان و نەچوونی كچان بۆ قوتابخانەكان و دواتریش داخستنی پەیمانگەی فێبوونی موزیك لە ئەفغانستان لەلایەن تاڵیبانەوە، بڕیاری قەدەغەكردنی تەواوی ئەو درامایانە دەرچووە كە تێیاندا ژنان دەردەكەون، قەدەغەكردنەكە بە فەرمانی وەزارەتێكە بەناوی "وزارە اڵامر بالمعروف والنهی عن المنكر" هاتووە.\nبەپێی پێگە عەرەبییەكە، نووسراو لەو وەزارەتەی تاڵیبانەوە بۆ تەواوی تەلەڤزیۆنەكانی ئەفغانستان چووە كە تێیدا هاتووە، "لەسەر سەرجەم تەلەڤزیۆنەكانی ئەفغانستان پێویستە خۆیان لە پێشاندانی ئەو درامایانە دوور بخەنەوە كە تێیاندا ژنان دەردەكەون، ئەویش بەپێی بەرنامەی ئاینی ئیسلام كە دەبێ ژنان حیجاب بپۆشن".\nلە فەرمانی وەزارەتەكەدا ئەوەیش هاتووە، دەبێ هەموو ئەو ژنانەی وەك پێشكەشكار یان بێژەر لەسەر شاشەكاندا دەردەكەون، "حیجابی ئیسلامیی ئەفغانی" بپۆشن. بەڵام پێگەكە روونی نەكردووەتەوە ئایا مەبەستی فەرمانەكە حیجاب یاخۆ نیقابە.\nگوتەبێژ بەناوی ئەو وەزارەتە هاكیف موهاجیر بۆ ئاژانسی "فرانس پرێس" گوتوویەتی، ئەو فەرمانەی وەزارەتی "وزارە اڵامر بالمعروف والنهی عن المنكر". بۆ تەلەڤزیۆنەكانی وڵات، بەپێی بەرنامەكانی ئاینی ئیسلام هاتووە كە لە ئەفغانستاندا كاری پێ دەكرێت.\nئەوەشی گوتووە كە دەبێ تەواوی تەلەڤزیۆنەكان، خۆیان لەو گرتە و بەرنامانە دوور بخەنەوە كە سووكایەتی بە ئاین و پەیامبەر و هاوڕێكانی دەكەن.


چارەنووسی كازمی لەنێوان دەستلەكاركێشانەوە و لێسەندنەوەی متمانەدا\n:: PM:07:27:04/07/2020 \nحكوومەتی مستەفا كازمی لە 7ی ئایاری رابردوو متمانەی لە پەرلەمانی عێراق وەرگرت، ئەو بەرنامەیەكی حكوومەتی پێشكەیش كرد كە چەند خاڵێكی سەرەكی تیادا بەدی دەكرا، هەڵبژاردنی پێشوەختە و چاكسازی و نەهێشتنی گەندەڵی و تۆڵەكردنەوەی لە بكوژی خۆپێشاندەران و داماڵینی چەكی میلیشیا و بەهێزكردنی دەسەڵاتی دەوڵەت، بەڵام ئەوەی تا ئێستە كراوە چەند هەنگاوێكە دەنگدانەوەی لە راگەیاندن هەبووە زیاتر لە راستیدا.\nكازمی ناچارە گوێ بۆ خۆپێشاندەران و میلیشیا و حزبەكان بگرێت\nلە ماوەی رابردوو كازمی دەستی بۆ مووچەی رەفحا برد، تەنیا چەند مووچەییەكانی لێ بڕین، بە قسەی شارەزایان ئەوە چاكسازی راستەقینە نییە، ئەو هەڕەشەی كۆنترۆڵكردنەوەی خاڵە سنوورییەكانی كرد، تەنیا هەڕەشە، ژمارەیەك بەرپرسی تەناهی گۆڕی، شوێنگرەوەكانیان هەر سەر بە حزبەكانن، هەڵی كوتایە سەر بارەگایەكی حزبوڵا و دوای دوو رۆژ گیراوانی ئازاد كرد، زیاتر لەوە حزبوڵا دەڵێت داوای لێبوردنی كردووە.\nشارەزایان پێیان وایە ئەو بازنەی كازمی كاری تیادا دەكات، ئەوەندە فرەوان نییە و جموجۆڵەكانی ئاسان نین و دەیان بەربەستیان لەپێشە، لەلایەن بەشێك لە فراكسیۆنەكان خۆیان بۆ دوای 100 رۆژی تەمەنی حكوومەتەكەی هەڵگرتووە، بەشێكیشیان لە ئێستەوە باسی لێپرسینەوەی لەگەڵدا دەكەن، كەچی ئەو هێشتا دەستی پێ نەكردووە، لەلایەكی تر بۆ بەدەستهێنانی پاڵپشتی خۆپێشاندەران كە حكوومەتی عەبدولمەهدیان رووخاند، دەبێت چەند هەنگاوێك لەدژی گەندەڵی و میلیشیاكان باوێت، بۆ ئەوەی نەڕووخێت، ئەوەیش وای كردووە كە سەركەوتنەكانی زیاتر لە راگەیاندن دەنگدانەوەیان هەبێت.\nئەحمەد خزر، شرۆڤەكاری سیاسی بۆ "وشە"، باسی ئەوە دەكات، شاراوە نییە كە یەكێك لە سەرچاوەكانی پاڵپشتی دارایی میلیشیاكان لە عێراق، كە دوژمنداری بەرژەوەندییەكانی ئەمەریكا دەكەن، یەكێك لە سەرچاوەی داراییان دەروازە سنوورییەكانە، كە لەلایەن دەوڵەتەوە كۆنترۆڵ نەكراوە، وەك دەبینن كازمی باسی دەروازە سنوورییەكان دەكات، دیاری ناكات مەبەستی كۆنترۆڵكردنەوەی كامە دەروازەیە، ئەوەیش هەنگاوێكی زیرەكانەیە بۆ شاردنەوەی ئەوەی مەبەستیەتی.\nزیاتر گوتی، مەبەستی كازمی لەو هەڕەشانە، وشككردنەوەی سەرچاوەی دارایی چەند گرووپێكە كە بەتەواوەتی بەرهەڵستی بڕیار و سیاسەتەكانی حكوومەت و دەوڵەت دەكەن، ئەگینا بۆ نموونە كازمی پێویستی بە هێز نییە بۆ كۆنترۆڵكردنی چەند دەروازەیەك لە هەرێمی كوردستان یان لە باشووری عێراق، چونكە لێكگەیشتن و رێككەوتنی پێشوو هەیە، ئەوەی كازمی مەبەستیەتی، دەروازەی ئەلبووكەمالە لەگەڵ سووریا، كە رەهەندێكی ستراتیجی و تەناهی و دارایی گەورەی هەیە، گومان هەیە بەوەی لەو دەروازە ئالوگۆڕی چەك و پارە دەكرێت، بۆیە كازمی پلانێكی هەیە بۆ كۆنترۆڵكردنی دەروازەكان، مەبەستی سەرەكیی دەروازەی ئەلبوكەمالە، ئینجا كۆنترۆڵكردنی دەروازەكانیتر كە ئامانجی لاوەكین.\nئەو شرۆڤەكارە دووپاتی كردەوە، هەمووان دەزانن مووچەی بندیوار و ساختە هەن، پارەكەی دەچێتە گیرفانی حزبەكانەوە، دەیبیستین كە هەزار و دووهەزار فەرمانبەری بندیوار هەن بۆ ئەو حزبە یان ئەوەیتر یان میلیشیاكان تۆمار كراون، بۆیە پێداچوونەوەی ئەو مووچانە ناچێتە خانەی بڕینی بژێوی خەڵك، ئەو نایەوێت مووچەی رەفحاكان ببڕێت، ئەو تەنیا چەندمووچەیی نەهێشت، ئەوەیش لەگەڵ یاسای یەكگرتووی خانەنشینی دەگونجێت، ئەوەی كردوویەتی تەنیا چەندمووچەیی نەهێشتووە، جیا لە مووچە ساختەكان، وەك بیستوومانە لە دەستەی خانەنشینی زیاتر لە 100 هەزار مووچەی وەهمی هەیە، كەسەكان بوونیان نییە پارەكەیشی بۆ حزبەكان و تەنانەت هی بەشێكی بۆ وڵاتێكی دەرەكی دەڕوات، ئەوەیش بووە هۆكاری لادانی سەرۆكی دەستەی خانەنشینی لە پۆستەكەی.\n"كازمی ناچارە ئەو هەنگاوانە باوێت، بۆ بەردەوامیی حكوومەتەكەی، كە پاڵپشتی بزاوی جەماوەری بەدەست دێنێت، وەك دەزانن جەماوەر بوو حكوومەتی عادل عەبدولمەهدیان رووخاند، كە بە سەتانجار لە حكوومەتی كازمی بەهێزتر بوو، چەندان هێز و گرووپی چەكدار پاڵپشتیان لێی دەكرد، جیا لە فراكسیۆنەكانی پەرلەمان و وڵاتانی دراوسێ، بەڵام بەهۆی گوشاری جەماوەری رووخا، بۆیە كازمی تێدەگات كە بزاوی جەماوەری عەبدولمەهدیان رووخاند، دەتوانن حكوومەتی ئەویش بڕووخێنن ئەگەر نەتوانێت بەشێكی داواكارییەكانی ئەوان جێبەجێ بكات، ئەویش هێنانەدێی دادوەری كۆمەڵایەتییە لە رێگەی نەهێشتنی چەندمووچەیی كە چینێكی دەوڵەمەندی لەناو كۆمەڵگە دروست كردووە، بەتەواوەتی لە داهاتی دەوڵەت سوودمەندن، لە بەرانبەر چینێكی نەدار و بێبەش و لە هەموو پاڵپشتییەكی دەوڵەت بێبەشن، بۆیە ئەمڕۆ كازمی ناچارە گوێ بۆ ئەوان بگرێت"، خزر وای گوت.\nئەو شرۆڤەكارە سەبارەت بە رووداوەی دۆرە و گرتنی ئەندامانی حزبوڵا گوتی، دوای رووداوەكە هاوپەیمانی "فەتح" و چەند لایەنێكی تر هەوڵیان دا و گوشارێكی زۆریان كرد بۆ ئەوەی بابەتەكە بەشێوەیەك پێشانی خەڵك بدەن كە كازمی لە رووی سیاسییەوە نەیدۆڕاندووە، گیراوانیان ئازاد كرد بە پاساوی ئەوانە داواكراو نەبوونە و تەنیا پاسەوان بوونە، تەنیا كەسێك گیراوە كە بەرپرسە لەو هێرشانە، رووداوەكە بەوشێوەی كۆتایی پێهات بێ دەرخستنی دۆڕاندنی هەردوولا، كە ئەنجامێكی بۆ كازمی و فەرماندەكانی حزبوڵایش مایەی رەزامەندی بوو، بۆیە ئەو هێرشەی كازمی، پێوانەكردنی كاردانەوەی میلیشیاكان و پێشاندانی هێز بوو بەوەی دەتوانێت دەستی پێیان بگات و سوورە لەسەر داماڵینی چەكەكانیان.


خوێندنگه‌کانی تورکیا ده‌کرێنه شوێنی سه‌ربازی - جام کوردی\nبه‌پێی ڕاپۆرتی جام کوردی، لە ناوچەى سوورى ئامەد پێنج خوێندنگە لەلایەن حکومەتى تورکیاوە چۆڵکران و کراون بە بنکەى سەربازی. ئەوەش بووەتە هۆى بێبەشبوونى سێ هەزار و ٦٤٠ خوێندکار لە خوێندن.\nهێزەکانى دەوڵەتى تورکیا لە ناوچەى سوورى ئامەد خوێندنگەی قۆناغى سەرەتایى لە دەروازەى مێردین، خوێندنگەى ناوەندى لە دەروازەى مێردین، خوێندنگەى ناوەندى لە یاوز سەلیم، خوێندنگەى سەرەتایى جمهوریەت و خوێندنگەى سەرەتایى سولەیمان نەزیفیان بە مامۆستایان و خوێندکاران چۆڵکردووە و کردویانن بە بنکەى سەربازی و ئەمنی.\nهه‌روه‌ها ئاماژە بەوەشکراوە، ئەو پێنج خوێندنگەیە گواستراونەتەوە بۆ بینایەک لە گەڕەکى یەنى شەهیر و ئەوەش بووەتە هۆى ئەوە بەشێک لە خێزانانەى کە لە ناوچەى سوور گواستویانەتەوە بۆ شوێنەکانى دیکەى شارى ئامەد نەتوانن منداڵەکانیان بنێرن بۆ ئەو بینا تازەیە بۆ درێژەدان بە خوێندن.


/27 کورته وه‌ڵام بۆ پرسی ده‌وڵه‌ت و ده‌سه‌ڵاتێکی گونجاو\nبۆ هه‌ر ده‌ردێک زانینی 3رێگه پێویسته:1-په‌یبردن به‌ده‌رده‌که 2-هۆکه‌ی 3-چاره‌که‌ی.\nبۆکێشه گه‌وره‌که‌ی کوردیش، هه‌مان سێ رێگه:-\nیه‌که‌م: ده‌رده‌که چیه؟ بێ ده‌وڵه‌تیه.\nدوه‌م:بۆیه ده‌وڵه‌تمان نیه، چونکه له‌دێر زه‌مانه‌وه، کورد کۆمه‌ڵکوژ ئه‌کرێ. له‌دوای هه‌ره‌سی ده‌وڵه‌تی ماده‌وه، فارسه‌کان که‌وتنه کۆمه‌ڵکوژیی کورد. فتوحاتی ئیسلامی قه‌لاچۆی کوردی کرد. هێرشی مه‌غۆله‌کان کۆمه‌ڵکوژیی کوردیشی گرته‌وه. عوسمانیو سه‌فه‌وی هه‌ریه‌ک به‌جۆرێ کوردیان کۆمه‌ڵکوژ کردوه. ئه‌نکه‌ره‌و تارانو به‌غاو شام، درێغیان نه‌کردوه له‌کۆمه‌ڵکوژیی کوردا. چه‌ندین نمونه‌یتر، دواجار داعشو حه‌شدیش.\nئه‌م کۆمه‌ڵکوژیانه، کوردیان به‌چه‌ترسێنکردوه وه‌ک ئه‌و منداڵه‌ی که باوکی به لێدانی زۆر به‌چه‌ترسێنی ئه‌کاتو منداڵه‌که له‌کۆڵان یا قوتابخانه، منداڵانیتر به‌ئاسانی ئه‌یبه‌زێنن. واتا منداڵه‌که هه‌ر له‌ماڵه‌که‌ی خۆیه‌وه که‌سێتییه‌که‌ی شکست ئه‌هێنیو له‌ناخیدا باوه‌ڕی به‌خۆی نامێنێ که‌ئه‌توانێ ئه‌ویش زاڵبێ به‌سه‌ر منداڵێکیتردا!. له‌به‌رئه‌وه هه‌میشه وایپێخۆشئه‌بێ ببێته خوارده‌ستو پاشکۆی منداڵیتر.\nکوردیش هه‌ر وایبه‌سه‌رهاتوه. له نه‌ست(لاشعور)یدا باوه‌ڕی به‌وه‌نه‌ماوه که‌ئه‌توانێ زاڵبێ به‌سه‌ر ئه‌وانه‌دا که‌کۆمڵکوژیانکردوه، باوه‌ڕی به‌وه‌شنه‌ماوه که‌ئه‌توانێ خۆی فه‌رمانڕه‌وایی خۆیبکا به‌هۆی ئه‌و شکستانه‌ی هێناوێتی! هه‌میشه ملکه‌چه بۆئه‌وه‌ی نه‌ته‌وه‌یه‌کیتر فه‌رمانڕه‌وایبێو ئه‌میش نۆکه‌رێتیی بۆبکا! به‌ده‌ربڕینێکیتر، کورد توشی گرێی ده‌رونیی خوارده‌ستیبوه. واتا له‌نائاگاییدا وائه‌زانێ که فه‌رماڕه‌واکه‌ی هه‌ر ئه‌بێ بێگانه‌یه‌کبێ!. له‌مه‌وه دیارده‌ی جاشێتیش دروستبوه. ئدریسی به‌تلیسی به‌م ده‌رونه سه‌قه‌ته‌وه میرنشینییه کوردییه‌کانیکرد به‌پاشکۆی عوسمانی. شازده‌ی ئکتۆبه‌ریش هه‌ر به‌وجۆره!.\nله‌هه‌مو گشتێکدا ده‌گمه‌نیش هه‌یه. له‌ناو کوردیشدا که‌سی وا هه‌ڵکه‌وتوه که باوه‌ڕی به‌خۆیبێ. شۆڕشی به‌ر‌پاکردوه، یا قه‌واره‌یه‌کی سیاسیی بۆ کورد پێکهێناوه، به‌ڵام چونکه هاوکاره‌کانیو نه‌ته‌وه‌که‌ی له‌ناخیاندا شکستخواردوبون، باوه‌ڕیان به‌وه‌نه‌بوه که ئه‌و سه‌رکرده‌یه سه‌رکه‌وتوئه‌بێ، یا ئه‌و قه‌واره‌یه تاسه‌رئه‌بێ، بۆیه نه‌ک هه‌ر به‌رگه‌ی هێرشێکی داگیرکه‌ریان نه‌گرته‌وه، به‌ڵکو هاوکاریشبون له‌گه‌ڵ ئه‌و داگیرکه‌ره‌دا، واتا به نرخێکی هه‌رزان، یا به‌بێ هیچ نرخێک، بون به جاشی ئه‌و داگیرکه‌ره. یا به‌لایه‌نی که‌مه‌وه ته‌نیا ده‌وری سه‌یرکه‌ریان بینیوه!.\nله‌گۆشه‌یه‌کیتره‌وه، داگیرکه‌رانی کوردستانیش، به‌بێ ترس، کۆمه‌ڵکوژیی کوردیانکردوه، چونکه زانیویانه ئه‌گه‌ر کورد له‌شه‌ڕێکدا سه‌ریشکه‌وێ، کۆمه‌ڵکوژیی ئه‌وان ناکا! له‌به‌رئه‌وه‌ی خاوه‌ن که‌سێتییه‌کی شکستخواردوه، نه‌ک له‌به‌رئه‌وه‌ی کورد مرۆڤدۆسته وه‌ک هه‌ندێ رۆشنبیری ترسنۆک ئه‌یڵێنو فه‌لسه‌فه‌ی مرۆڤایه‌تیمان پێئه‌فرۆشن!! جائه‌گه‌ر له‌و هه‌لانه‌دا که‌بۆ کورد رێکه‌وتون، کۆماڵکوژیی دوژمنمان بکردایه‌ته‌وه، ئه‌وا ئه‌وان، یا جارێکیتر په‌لاماریان نه‌ئه‌داینه‌وه، یا له‌ترسی تۆڵه، زاتی ئه‌وه‌یان نه‌ئه‌کرد کۆمه‌ڵکوژمان بکه‌نه‌وه. ئه‌م باره ده‌رونیه شکستخواردوه وایکردوه که تۆڵه له‌جاشو گه‌نده‌ڵو ناپاکانی ناوخۆش نه‌کرێته‌وه!.\nله‌مباره‌یه‌وه هه‌ندێ نمونه: سه‌لاحه‌دینی ئه‌یوبی و ئه‌بو موسلیمی خۆراسانی، به‌و له‌شکره زۆره‌ی هه‌یانبو، ئه‌یانتوانی تۆڵه‌ی کۆمه‌ڵکوژیی (فتوحاته‌کانی ئه‌ره‌ب) بکه‌نه‌وه، یاهیچنه‌بێ قه‌واره‌یه‌ک بۆ نه‌ته‌وه‌که‌ی خۆیشیان درۆستبکه‌ن، نه‌یانکرد!. دوای راپه‌ڕین، هه‌مو ئه‌و هێزه چه‌کدارانه‌ی کوردیان ئه‌نفالکرد، که‌وتنه ده‌ست کورد، که‌چی له‌جیاتی تۆڵه‌سه‌ندنه‌وه، داڵده‌درانو به‌ڕێزه‌وه گه‌یه‌ندرانه‌وه زێدی خۆیان!. جاشو گه‌نده‌ڵو ناپاکانی ناوخۆش نه‌ک هه‌ر سزانه‌دران، به‌ڵکو پاداش درانه‌وه!. فڕۆکه‌وانه تورکومانه‌که‌ی که‌هه‌ڵه‌بجه‌ی کیمیابارانکردو که‌وته‌ده‌س کورد، به‌ره‌ڵاکرا!. دوای 2003 ئه‌ره‌بو تورکومان، که‌رکوکو دوزو ناوچه کوردییه داگیرکراوه‌کانیتری کوردستانیان به‌جێهێشت، که‌چی کورد چون به‌ڕێزه‌وه هه‌مویانیان هێنایه‌وه‌و ده‌وڵه‌تی ئیراکیشیان نۆژه‌نکرده‌وه، ئه‌وانیش له 16ئوکتۆبه‌ری 2017دا جارێکیتر کوردیان کۆمه‌ڵکوژ کرده‌وه‌و ناچاریانکردن له‌هه‌ندێ ناوچه‌دا زێدی خۆیان جێبێڵن چونکه ترسی په‌رچه‌کرداری کوردیان نیه. ئه‌وه‌تا ئێسته، له‌جیاتی خۆڕێکخستن بۆتۆڵه، له‌نێوان سلێمانیو هه‌ولێردا پێشبڕکێیه بۆئه‌وه‌ی هه‌رێم زیاتر بخه‌نه ژێر بالی به‌غداده‌وه به‌ناوی ده‌ستورو دانوستانه‌وه!. دانوستانه‌که‌ش بۆ بوجه‌و موچه، نه‌ک بۆ سه‌ندنه‌وه‌ی ناوچه داگیرکراوه‌کان، یا تۆڵه‌ی کۆمه‌ڵکوژییه‌که!! ئه‌وه له‌کاتێکدا کورد له16ی ئوکتۆبه‌ردا به‌شه‌ڕ نه‌یدۆڕانوه‌و پێشمه‌رگه‌ش شکۆی نه‌شکاوه. ئێستاش ئه‌کرێ ئه‌و ناوچانه به‌هه‌مان شێوازی ئه‌وان بسه‌نرێنه‌وه نه‌ک به‌پاڕانه‌وه‌و دانوستان یابه‌ده‌ستورو ماده‌ی ئێکسپایه‌ری 140. پێشمه‌رگه هیچکات ئه‌وه‌نده‌ی ئێسته به‌ژماره زۆر، پڕ چه‌کی قورس، پاڵپشتی نێوده‌وڵه‌تیو وره‌ی به‌رز نه‌بوه. به‌ڵام رابه‌رایه‌تییه‌که‌ی متمانه‌ی به‌خۆینیه! یا ته‌نیا له‌خه‌می پاراستنی سامانه ناڕه‌واکه‌یایه‌تی! ئه‌گینا ئه‌وه چ بیرکردنه‌وه‌یه‌که ئه‌و رابه‌رایه‌تییه‌ی به‌و هه‌مو هێزو چه‌کی قورسو وره‌ی به‌رزی پێشمه‌رگه‌وه نه‌یتوانی ئه‌و شوێنانه بپارێزێ، ئێسته به‌دانوستان ئه‌توانێ بیانسه‌نێته‌وه!؟\nئه‌م گرێی خوارده‌ستییه، له‌ڕابوردوه‌وه، ره‌گی به‌ناخی کوردا رۆچوه. که‌ریم خانی زه‌ند، دوای مردنی نادر شا، 29سال (  1750 تا1779 )فه‌رمانڕه‌وایی هه‌مو ئێرانی که‌وته ده‌ستو ئێران ناونرا ده‌وڵه‌تی زه‌ند، زه‌ندییه‌کانیش کوردن. به‌سره‌ش که‌وته ژێرده‌ستی ئه‌و ده‌وڵه‌ته، که‌چی که‌ریم خان له‌جیاتی ئه‌وه‌ی نازناوی پاشا له‌خۆی بنێ، نازناوی (وه‌کیل)ی لکان به‌خۆیه‌وه، مه‌به‌ستی ئه‌وه‌بو که به‌وه‌کاله‌ت فه‌رمانڕه‌وائه‌بێ تا کوڕه‌که‌ی نادر شا گه‌وره ئه‌بێ، ئه‌وسا جڵه‌وی فه‌رمانڕه‌وایی ئه‌گێڕێته‌وه بۆ نه‌وه‌ی نادر شای فارس!!. جگه‌له‌وه چه‌ندین هه‌لیتر بۆکورد رێکه‌وتوه که ده‌سڵاتی هه‌مو ئیراک یا سوریا بگرێته‌ده‌ست، که‌چی ئه‌و هه‌لانه‌ی له‌ده‌ستداوه چونکه باوه‌ڕی به‌خۆی نه‌بوه، له‌به‌رئه‌وه‌ی که‌مینه‌یه! که‌چی که‌مینه‌ی سونه له‌ئیراک 1921تا 2003و که‌مینه‌ی عه‌له‌وی له‌سوریاو که‌مینه‌ی فارس له‌ئێران تا ئێستا فه‌رمانڕه‌وان!. کوردیش ئه‌یتوانی، یائه‌توانێ ده‌سه‌ڵاتی پایته‌ختێک بگرێته ده‌ست. به‌ناو، هه‌ربه‌ناوی ئه‌وانه‌وه. به‌ڵام به‌ناوه‌رۆک، بۆ راژه‌ی خۆی.\nا)پێشه‌کی ئه‌بێ ئه‌و راستییه بزانین که ئه‌م هه‌رێمی کوردستانه‌ی ئێمه، بۆته راستییه‌کی چه‌سپاو و بۆهیچ هێزو ده‌وڵه‌تێکنیه له‌ناویبه‌رێ. به‌تایبه‌تی ئێسته له‌به‌رژه‌وه‌ندیی زلهێزه‌کانه که‌بیپارێزن، سه‌رباری بریاره‌کانی 688و هێلی 36و ناوچه‌ی دژه‌فڕینو ئارامو ده‌ریایه‌ک نه‌وتو گاز.\nب)بۆئه‌م دۆخه‌ی ئێستاو بۆپرسی ده‌وڵه‌ت به‌گشتیو به‌کورتی، ئه‌وه‌یه که‌سێک یا هێزێکی چه‌کداری نیشتمانیو دیکتاتۆر، جڵه‌وی کار بگرێته ده‌ستو ئه‌م ئه‌رکانه ئه‌نجام بدات:\n1- دامه‌زراندنی سوپایه‌کی یه‌کگرتوی رزگاریی مۆدێڕن (هه‌ر به‌ناوی پێشمه‌رگه‌وه له‌هه‌ردو ره‌گه‌ز)و پڕچه‌ککردنی به‌هه‌مو جۆره چه‌کێک به‌چه‌کی ئاسمانیشه‌وه. ته‌نیا ئه‌و سوپایه‌و رابه‌ره‌که‌ی جڵه‌وی شه‌ڕو به‌رگریو کارو سه‌رکردایه‌تی وڵات بگرێته ده‌س، نه‌ک ئه‌وانه‌ی 26ساڵه له‌زه‌لکاوی گه‌نده‌ڵیدا مه‌له‌ئه‌که‌ن.\nسه‌باره‌ت چه‌ک، چه‌ندین سه‌رچاوه هه‌یه که ئاماده‌ن چه‌کی قورسو فڕۆکه‌و چه‌کی ئه‌تۆمیشت به‌قه‌رزی نه‌وتو گاز پێبفرۆشن. ئه‌وسا ناوچه داگیرکراوه‌کانیش به‌ئاسانی ئه‌سه‌ندرێنه‌وه.\n2- رونکاری (شه‌فافیه‌ت) له‌داهاتو خه‌رجییه‌کانداو وردبینیکردنیانو گلدانه‌وه‌ی به‌شێک له‌داهاتی گشتی له‌بانکی ناوه‌ندا بۆ یه‌ده‌ک.\n3-بنه‌بڕکردنی گه‌نده‌ڵیو سزای ناپاکو گه‌نده‌ڵکارو سه‌ندنه‌وه‌ی ماڵی دزراو. به‌نه‌هێشتنی گه‌نده‌ڵی، ئه‌بینه خاوه‌نی ئابورییه‌کی ئه‌وتۆ که‌پێویستیمان به‌بوجه‌و موچه‌ی به‌غدا نامێنێ.\n4-په‌روه‌رده‌ی کوردایه‌تی له‌منداڵییه‌وه. ئه‌گه‌ر ئه‌وه نه‌کرێ، ئه‌وا ناخی نه‌وه‌کانمان به‌په‌روه‌رده‌ی دژه‌کوردایه‌تی پڕئه‌کرێته‌وه.\n5- رزگارکردنی کورد له‌گرێی خوارده‌ستیو وازهێنان له‌به‌زه‌ییو درۆی مرۆڤایه‌تی. له‌هه‌ر لایه‌که‌وه رێکه‌وت، ئه‌بێ به‌هه‌مان شێوازی دوژمن وه‌ڵامبده‌نه‌وه‌و ده‌س بوه‌شێنن. ئه‌گه‌ر ئه‌وه‌نه‌کرێ، چه‌ندین جاریتر کۆمه‌ڵکوژ ئه‌کرێینه‌وه.\n6-یاسا به‌ڕاستی سه‌روه‌ربێو ئه‌نجومه‌نی وه‌زیران له‌که‌سانی پیشه‌وه‌ر (ته‌کنۆکرات) پێکبێ.\n7-نه‌هێشتنی پارتایه‌تی تا هوشیاریی نه‌ته‌وه‌یی ئه‌گاته ئاستێکی به‌رز. ئه‌و گه‌ڕه‌لاوژه‌ی پارتایه‌تییه‌ی ئێسته، شێرپه‌نجه‌ی کورده.\n8-نه‌هێشتنی درۆی دیموکراتی. دیموکراسی له‌کۆمه‌ڵگه‌ی دواکه‌وتودا، واتا ده‌سه‌ڵاتی زۆرینه‌ی خراپ به‌سه‌ر که‌مینه‌ی باشدا. یا هه‌ر ناوێکی بێ ناوه‌رۆکه.\n9-سیستمی په‌رله‌مانی دوابخرێ بۆدوای سه‌ربه‌خۆیی.\n10-له‌دۆخی نائاساییو ته‌نگژه‌ی ئابوریدا، ته‌نیا ئه‌وه‌نده‌ی راده‌ی که‌می ژیان، موچه دابینکرێ بۆموچه‌خۆران به‌یه‌کسانی (وه‌کیه‌ک) له سه‌ره‌ک وه‌زیرانه‌وه تا بچوکترین موچه‌خۆر. خۆ ئه‌گه‌ر پله به‌رزه‌کان بۆ ماوه‌یه‌کی گونجاو خۆبه‌خشانه کاربکه‌ن، ئه‌وا ئه‌بنه نمونه‌یه‌کی باش بۆئه‌وه‌ی پله نزمه‌کانیش به‌موچه‌یه‌کی که‌م رازیبن تا کۆتایی ته‌نگژه ئابورییه‌که.\n11-خۆماڵی (تامیم) کردنی زه‌ویو بەگرێبەستی درێژخایەن بدرێ بەکرێ بەکەرتی تایبەتو بەکۆمپانیای بیانی بۆ مەبەستی وه‌به‌رهێنانی کشتوکاڵیو پێشه‌سازیو گه‌شتیاریو ئاژه‌ڵداریو گەشەدانیان، واتا گه‌شه‌ی ئابوری له‌هه‌مو رویه‌که‌وه به‌که‌رتی نه‌وتو گازیشه‌وه. ئه‌وی ئه‌رکه‌که‌ی ئه‌نجامنه‌دا، سزابدرێ.\n12-له‌م دۆخه‌ماندا، تەنیا یەک زانکۆو یه‌ک ده‌زگای راگه‌یاندن به‌سه. ئه‌وانیتر پاره‌به‌فیڕۆدانو بێ به‌رهه‌من. به‌گشتی ده‌سگرتنه‌وه (تقشف) له‌هه‌مو بواره‌کاندا.\n13-دڵنیایی تەندروستی بۆهاولاتیانو پەرە بەنەخۆشخانە گشتییەکان. خه‌سته‌خانه‌ی ئه‌هلیو نۆڕینگەو ئەزمونگە تایبەتەکان نه‌هێڵرێو موچەی پزیشکو ئەزمونکارو مامۆستا بەپێی بارستایی کارەکانیانو ژماره‌ی وانه‌کانیانبێ.\n14-- دەستورێ سەروەریی یاساو ئازادیو یه‌کسانیو مافی پێکهاتە ئاینیو نەتەوەییەکانو مافی ئافره‌تی تیاپارێزراوبێ.\n15-له‌هیچ کاتێکا هه‌مو هێلکه‌کان نه‌خرێنه سه‌به‌ته‌یه‌که‌وه. ئه‌بێ ئه‌و راستییه بزانین که زلهێزه‌کان هه‌میشه چاویان له‌نیشتمانو له‌سامانه سروشتییه‌کانمانه. بۆئه‌و مه‌به‌سته، هه‌ر لایه‌کیان به‌جۆرێ یاری به‌ئێمه ئه‌که‌ن. ئه‌بێ ئێمه‌ش خۆمان هه‌رزانفرۆش نه‌که‌ین به‌هیچ لایه‌کیان. به‌ڵکو پێویسته ئێمه‌ش گه‌مه به‌هه‌مویانو به چوار داگیرکه‌ره‌که‌شمان بکه‌ین.\n16-ئه‌گه‌ر گه‌نده‌ڵی نه‌هێڵین، پێویستیمان به‌بوجه‌ی به‌غدا نابێ.\n17-ئه‌گه‌ر ژماره‌ی موچه‌خۆرانی میری به‌ڕێژه‌ی 75% که‌مکرێنه‌وه، که‌رتی تایبه‌تیمان ئه‌بوژێته‌وه‌و به‌رهه‌می کشتوکاڵیو پیشه‌سازیو ئاژه‌ڵیو به‌روبومیان به‌جۆرێ په‌ره‌ئه‌سه‌نێ که هه‌نارده‌کردنمان له‌هاورده‌کردنمان زیاتربێ. \nا- کوردایەتی، راگری بونو مانی ئێستەو ئایندەمانە. بیروباوه‌ڕه‌کانیتر، فه‌لسه‌فه‌ی ئه‌و جۆره که‌سانه‌ن که به‌بڕوانامه‌یه‌ک یا خوێندنه‌وه‌ی چه‌ند کتێبێک خۆیان لێئه‌بێته فه‌یله‌سوف. هه‌روه‌ها فه‌لسه‌فه‌ی ترسنۆکه‌کانو نه‌زانه‌کانو ئه‌وانه‌ی له‌ئه‌نجامی گرێی ده‌رونیو خوارده‌ستییه‌وه باوه‌ڕیان به‌خۆیانو نه‌ته‌وه‌که‌یان نیه‌و..تاد.\nب- هەمو نزیکبونەوەیەک لەداگیرکەران، دورکەوتنەوەیە لەسەربەخۆیی.\nج-سەربەخۆیی کوردستان له‌هه‌مو هه‌لێکدا کاتیەتی.\nد-نۆژەنکردنەوەی ماڵی داگیرکەران، وێرانکردنی ماڵی داگیرکراوانە.\nهه- ئاشتیو برایەتی لەنێوان داگیرکەرو داگیرکراوا، کۆیلەیەتییە بۆدوەمیان. ئه‌بێ کوردستان لەجەنگێکی گەرم یا ساردابێ تا رزگارکردنی دوا بستە خاکی.\nو-وه‌رگرتنی هەر پۆستێکی وەزاریو پەرلەمانیو سه‌ربازی لەناو دەسەڵاتی داگیرکەرانا، دەرزییەکی سڕکەرە لەجەستەی کوردستان. مه‌گه‌ر بۆمه‌به‌ستی قۆستنه‌وه‌ی هه‌لێک بۆ ده‌سه‌ڵات به‌پێی پلانێکی تۆکمه. ئه‌شێ ئه‌مه یه‌کێکبێ له‌چاره‌سه‌رییه کاریگه‌ره‌کان.\nز-خواپه‌رستی، پێویستی به‌مزگه‌وتو که‌نیسه‌نیه. باهه‌رکه‌س له‌ماڵی خۆیا خواپه‌رستیی خۆی بکا. مزگه‌وتو که‌نیسه‌کان بکرێنه مه‌ڵبه‌ندی خزمه‌تگوزاریی کۆمه‌ڵایه‌تی.\nتێبینی: وه‌ک چۆن ژینگه‌کان چونیه‌کنین، کۆمەڵگەکانیش چونیەکنین، هەرکۆمەڵگەو لەهەر سەردەمو بارودۆخێکا، جۆرە خه‌باتێکو جوره سیستمێکو جۆره بیروباوه‌ڕێکی بۆئەگونجێو گەشەی پێئەدا. واتا ئەبێ کاڵا لەقەد باڵابێ. ئەم بەرنامەیە کاڵای بەقەد باڵای ئەمڕۆی باشوری کوردستانه‌و له‌هه‌لی گونجاودا ده‌وڵه‌تیش دابینئەکا. ئایندە، بەرنامەی جیاوازی خۆی ئەبێ. ئەم بەرنامەیەش پێشنیارەو شیاوی لێکۆڵینه‌وه‌یه له‌هه‌ر به‌ڕێزێکه‌وه.\n9/1/2018 kamil zhir\nکۆی سه‌ردان: 17559855


ڕاپرسیەک هۆکارەکانی گۆڕینی سیستەم لە ناو بەکارهێنەران ئاشکرا دەکات – کەی ئای تی ئێن\nگەرمترین 24, ئاب 2018\nلە ڕاپرسیەکی پێگەی PCMag کە لە نێوان ٢٥٠٠ بەکارهێنەری مۆبایل ئەنجامدراوە، چەند ئەنجامێکی سەرسوڕهێنەر لەبارەی ئەوەی بۆچی بەکارهێنەران لە سیستەمێکەوە دەچنە سەر سیستەمێکی تر ئاشکراکراون. دەرکەوتووە کە نرخ و ئەزموونی بەکارهێنەر هۆکاری سەرەکین کە بۆچی بەکارهێنەران لە سیستەمێکەوە چوونەتە سەر سیستەمێکی تر.\nلە ڕاپرسیەکەدا ١٨%ی بەشداربووان لە ئەندرۆیدەوە چوونەتە سەر بەکارهێنانی ئای ئۆ ئێس، لە کاتێکدا ١١% لە ئای ئۆ ئێسەوە چوونەتە سەر ئەندرۆید. ئەمەش واتای ئەوەیە ٧١% بەکارهێنەران بە دڵسۆزی لەسەر یەک سیستەم ماونەتەوە. ئەمە ئەوە دەردەخات لەوانەیە بەکارهێنەران ترسیان لە فێربوونی سیستەمێکی نوێ هەبێت.\nلە ٤٧% ئەوانەی کە لە ئەندرۆیدەوە چوونەتە سەر ئای ئۆ ئێس دەڵێن ئەزموونەکە چێژ بەخشتر بووە لە لاکەی تر. ٣٠% ئەوانەیشی کە لە ئای ئۆ ئێس چوونەتە سەر ئەندرۆید دەڵێن سیستەمە سەرچاوەکراوەکەی گووگڵ ئەزموونێکی باشتری بە ئێمە بەخشیوە. بەڵام لەلایەکی ترەوە، دەربارەی نرخ، ٢٩% لە ئای ئۆ ئێسەوە چوونەتە سەر ئەندرۆید و لە بەرامبەردا ١١% چوونەتە سەر ئای ئۆ ئێس. بەڵام بەداخەوە ئەمە ڕێژەیە ڕێژەیەکی سەرسوڕهێنەر نییە، چونکە دەبوایە زۆر زیاتر لە ئای ئۆ ئێسەوە گەشتیان کردبایە بۆ سەر ئەندرۆید بەهۆی ئەوەی مۆبایلە ئەندرۆیدەکان لە نرخدا زۆر هەرزانن و لە هەموو ئاستەکان بەردەستن.\nکاتێک دێتە سەر باسی تایبەتمەندییەکان، ڕێژەکان زۆر بەرچاو نین چونکە ٢٥% لە ئای ئۆ ئێسەوە چوونەتە سەر ئەندرۆید بەهۆی کامێرا و دیزاینەوە، لەبەرامبەردا ٢٤% لە ئەندرۆیدەوە گۆڕیویانە بۆ ئای ئۆ ئێس.\nزۆر بە شێوەیەکی سەیر، بۆ خێرایی نوێکردنەوەی سیستەمەکان تەنها ١% لە ئای ئۆ ئێسەوە گۆریویانە بۆ ئەندرۆید و ٤% لە ئەندرۆیدەوە بۆ ئای ئۆ ئێس.\nبۆ زانیاریتان لە ناو بەشداربووان ٥٤%ی خاوەنی ئایفۆنن و نیوەیان پشتگیری لە براندی سامسۆنگ دەکەن لە نێو ئەندرۆیددا.\nلەخوارەوە گرافیکە زانیاری ئەم ڕاپرسیە بە وردی سەیربکەن:


پێوه‌ندییه گشتییه‌كانی جه‌ماعه‌ت په‌یامێكی سه‌ره‌خۆشی به‌بۆنه‌ی كۆچی دوایی «مه‌حموود عه‌بدی» بڵاو كرده‌وه | پایگاه اطلاع رسانی اصلاح\nدەربارەی بیرکردنەوەی ڕەخنەگرانە (1,621)\nپێوه‌ندییه گشتییه‌كانی جه‌ماعه‌ت په‌یامێكی سه‌ره‌خۆشی به‌بۆنه‌ی كۆچی دوایی «مه‌حموود عه‌بدی» بڵاو كرده‌وه\nتاران – پێگه‌ی ڕاگه‌یاندنی ئیسلاح\nپێوه‌ندییه گشتییه‌كانی ناوه‌ندی جه‌ماعه‌تی ده‌عوه‌ت و ئیسلاح، به بڵاوكردنه‌وه‌ی په‌یامێك، به‌بۆنه‌ی كۆچی دوایی «مه‌حموود عه‌بدی» ئه‌ندامی چالاكی جه‌ماعه‌ت له كرماشان سه‌ره‌خۆشی خۆی ڕاگه‌یاند.\nده‌قی په‌یامه‌كه به‌و چه‌شنه‌یه:\n«الَّذِينَ إِذَا أَصَابَتْهُم مُّصِيبَةٌ قَالُواْ إِنَّا لِلّهِ وَإِنَّا إِلَيْهِ رَاجِعونَ أُولَئِكَ عَلَيْهِمْ صَلَوَاتٌ مِّن رَّبِّهِمْ وَرَحْمَةٌ وَأُولَئِكَ هُمُ الْمُهْتَدُونَ» (به‌قه‌ڕه:١۵۶-١۵٧)\nهه‌واڵی كۆچی دوایی برای بڕوادارمان «مه‌حموود عه‌بدی» بوو به‌هۆی خه‌م و په‌ژاره‌ی هه‌موومان. بێگومان بڕوا به قه‌زا و قه‌ده‌ر و یاسای خوای گه‌وره «كُلُّ مَنْ عَلَيْهَا فَانٍ» و ته‌سلیمبوونێكی ڕه‌زامه‌ندانه به تاقیكردنه‌وه‌كانی په‌روه‌رێنه‌رمان، ده‌بێته هۆی سوكنایی دڵ و هێوری دڵی كه‌سوكاری.\n«وَمَنْ أَحْسَنُ قَوْلًا مِّمَّن دَعَا إِلَى اللَّـهِ وَعَمِلَ صَالِحًا وَقَالَ إِنَّنِي مِنَ الْمُسْلِمِينَ» (فوسسیله‌ت:٣٣)\nوێڕای ئیمان به ویستی خوا و ته‌سلیمبوون به كارزانی خوای گه‌وره، سه‌ره‌خۆشی خۆمان به بۆنه‌ی كۆچی دوایی ئه‌و برا به‌ڕێز و بڕواداره‌مان ئاراسته‌ی بنه‌ماڵه‌ی ڕێزدار و هێژای عه‌بدی، قه‌مه‌ری و موعازی و به‌تایبه‌ت هاوسه‌ری به‌ڕێزیان خاتوو فه‌رزانه قه‌مه‌ری و باقی خزمان و گشت ئه‌ندامانی به‌رێزی جه‌ماعه‌تی ده‌عوه‌ت و ئیسلاح ده‌كه‌ین.\nله باره‌گای خوای مه‌زن داوا ده‌كه‌ین له‌گه‌ڵ زانایانی به‌ڕێوبه‌ر، ڕاستگۆیان و شه‌هیدان كۆی بكاته‌وه. بێگومان هه‌وڵ و دڵسۆزییه‌كانی ئه‌و برا به‌ڕێزه‌مان له‌ڕێی خزمه‌ت به دین و دینداران له‌نێو جه‌ماعه‌ت و كۆمه‌ڵگادا وه‌ك یادگارییه‌كی بێوێنه ده‌مێنیته‌وه.\nپێوه‌ندییه گشتییه‌كانی جه‌ماعه‌تی ده‌عوه‌ت و ئیسلاح\n٤ی ڕه‌زبه‌ری ١٤٠٠


Wednesday, 02.08.2017, 22:39\nمایسی ساڵی ١٩٨٢ خۆم و نامەیەکی چوکلێتی ڕوومان لەچیاکرد، لەگوندی قولەرەیسی کەئەوساکە بەسەربازگەیەک دەوری گیرابوو، پرسگەیەکی سەربازی لێبووکەدەچویتە ناو دێکەوە، نیوەڕۆبوو ڕووم لەو ماڵەکرد کە کەسێک لەوێ چاوەڕێ دەکردم.دوای نانخواردنی نیوەڕۆ لەگەڵ هاو سەفەرەکەم کەوتینە ڕێگە، خانەخوێکەمان دوو دەبەی چڵکنی بۆ پڕکردبووین لەئاو بەگونێ دەبەکان دەوری گیرابوو تائاوەکە بەساردی بهێڵێتەوە، تا دەم دەربەندی دۆڵی نایر هات لەگەڵمان و پێی ووتین بڕۆن.\nدۆڵی نایر: نازانم درێژی ئەم دۆڵە چەندە ؟ بەڵام لەم دۆڵەدا بەناو بەردەڵانی سپیدا دەڕۆی و تایبەتمەندی ئەم دۆڵە لەوەدایە کە تاکە دارێک دەوەنێکی لێنەڕواوە، ئەو کاتەی ئێمە پیاگوزەراین وشکی دۆڵەکە چین چین ئارەقی پێدەڕشتین، من و هاو سەفەرەکەم دوو دەبەی گەورە ئاومان خواردەوە ئۆکسجین لەقاتیدا بوو جارناجارێک مارێک مارمێلکەیەکی بزێو بەناو کەڵەکەکاندا دەخشا، وەک ئەوەی پێمان بڵێن لێرە تەنها ئێمەدەژین وئەمە مەملەکەی ئێمەی کەلەڕەقە، خۆزگە سینەماکارێک بەرهەمێکی لەهاویندا لەو دۆڵە بەرهەم دەهێنا، گەر جەهەندەم هەبێت ؟ من گومانم نییە ئێرە پارچەیەکێتی.\nدوای چەند ڕۆژێک ئێوارەیەک لەگوندی کۆکە بووین و شەو درەنگانێک چوینە گوندی چەرمەگا ماڵی خانەخوێکەمان بەهەڵەدا نەچوبم ناوی "حاجی چراخ" بوو ماڵێکی ئەمەکدار خزمەتێکی زۆریان کردین، کەڕۆر بۆوە لەو بەر شەڕ دەستیپێکرد سەر شەقامە سەرەکێکەی دوکان سلێمانی جمەی دەهات لەزریپۆش و زیل و جاش و سەرباز.\nدوو کۆپتەر بەنزمی بەسەر گوندەکەدا هاتن، ئێمە لەلای توتڕکان بووین، ناو توترکەکان تژی بوو لە سەربازی هەڵاتوو کە هەواریان لەم گوندە هەڵدابوو، بەڕاستی ژمارەی سەربازی هەڵاتوو زۆر زۆربوو لەهەموو گوندەکاندا تەنانەت لە گوندەکانی ڕۆژهەڵاتیش کە لەژێر ڕکێفی حیزبی دیمکرات و کۆمەڵەدابوو. بەڵام کە پڕۆژەی دروستکردنی فەوجی جاشی سوک کەوتە بواری جێبەجێکردنەوە سەربازە هەڵاتۆکانیش لەبەرچاوان وونبوون.\nمن تائێستا شەڕم نەدیبوو، نازانم دەترسام یان نا؟\nبەڵام: دوو ئامۆژگاری یان چاکترە بڵێم، دوو چیرۆکی بیرەوەرەوەرێکانی باوکمم هاتەوەیاد کە زۆرجاران دەیووت:" کە لەشەڕدا تەنها گوێت لەتەقەی تفەنگەکەت بوو، ئیتر ترست نامێنێ، پاشان زوو زوو دەیووت لەو جێگەی دادەمەزرێت هەرگیز لەسەر بەردەکەوە سەیری دوژمنەکەت مەکە، بەڵکو لە تەنیشتەکانێوە سەیرکە، قەت لەیەک تەنیشتەوە سەیرمەکە، بەڵکو لە دوولاوە لەدوژمنەکەت بڕوانە".\nدوژمن زۆر لەئێمەوەدوربوو تایەک دووفیشەک بتەقێنم گوێم لەدەنگی چەکەکەم بێت.\nبەدرێژای ڕۆژەکە کۆپتەرو هەنتەرەکان لەچیا سەرکەشەکەی پیرەمەگروونیان دەدا، لەسوسێوە تاپشتی قەرەچەتان، ئەمان دی چۆن ئەمبوڵانسە سەربازێکان لاشەی برینارو کوژراو و بریناری جاش و سەربازەکانیان دەگواستەوە.\nعەسرێکی درەنگ کە زریپۆش و زیل و دەعباکان سەربازێکان سەر شەقامەکەیان چۆڵکرو ملیان شکاند بەرەو مۆڵگەکانیان، ئێمەش کەوتینە ڕێ بەرەو گوندی قەرەچەتان.لەنزیک شەقامە سەرەکێکەی دوکان سلێمانی، بەرپرسەکەمان " کاک ئەحمەد مەولود" برای شەهید مەلا عەلی بە فرمانێکی سەربازیانە ڕووی لەمن کرد ووتی: "چاوتکراوەبێت، سەیری بەر دەمی خۆت بکە، لەبەیانیوە سەربازو جاش لێرە جمەیان دێت ڕەنگە لوغمێک بۆمبێکیان جێهێشتبێت ".\nمن بەئاگا هاتمەوە و یەکەمین وانەی سەربازیم وەرگرت.\nگەیشتینە ناو گوندی "قەرەچەتان" گوندەکە جمەی دەهات لە پێشمەرگە، تاریک داهاتبوو هێزێکی حیزبی شیوعی لەشەڕەکەدابوون و دوای تۆزێک سواری سێ تراکترۆر بووین بەرەو گوندی "زێوێ " ڕێکەوت من چومە تراکتۆری یەکەمەوە و لەسەر چەمەلەغەکە دانیشتم نەچومە ناو عەرەبانەکەوە، پاش کەمێک بەناو بەردەڵان و جادە گڵە خوارو خێچەکەدا ڕۆی هەر کەچووە دەربەندەکە لایتەکانی پێکرد، پاش کەمێک دوو کەروێشک بەدوای یەکدا تێیان تەقاند.\nشۆفێرە گەنجەکە ووتی:"بێئافات بێت" کەروێشک شومە..! من پێکەنیم، ووتم:هیچ نی یە تەنها کەروێشکە، شومی چی ؟ هەرکە گەیشتینە گوندی "زێوێ "بەماڵەکاندا دامەزراین و بوینە میوانیان، دوایش بەبەتانیەکەوە گەڕاینەوە ماڵی خوا بۆ پشودان.\nپێشمەرگەیەکی حیزبی شیوعی لێبوو زۆر قسەزان بوو خەڵکی گوندی قەرەچەتان بوو، ناوەکەیم بیر ناکەوێتەوە، بەس نازانم چۆن بوو زانیم کە پێش ئەوەی بێتە چیا و چەک هەڵگرێت مامۆستا بوە، ئەوەی زیاتر سەرنجی منی ڕاکێشا سمێڵە زلە گەورەکەی بوو کە لە "مەکسیم گۆرکی " دەچوو، لەقسەکانیدا کە زیاتر لەخیتابی سیاسی دەچوو ووتی:" ١٥ ساڵە لەسەر کوردو کرێکار لێدەدرێم".من بیرم کردەوە دەکرێ مرۆڤ بتوانێت ١٥ساڵ سیاسەتبکات ؟\nدەنگ بڵاو بۆوە کە پێشمەرگەیەک لەهیچ جێگەیەکەوە دیار نییە.\nئیتر شاخەوانەکان و بەشێک لەهێزەکە بۆ سۆراغی کەوتنە گەڕان، دەمەو بەیانی بوو دارەمەیتەکەیان برد و زانیمان کە پێشمەرگەکە شەهید بوە، ئەو لەکاتێکدا بەچیاکەدا هەڵزناوە تا تەقە لەکۆپتەرەکان بکات، بەربۆتەوەو یەکەمین جار پشتی سەری بەر تاشێک دەکەوێت، شاخەوانەکان ووتیان: ڕەنگە هەردەمو دەست گیانی سپارتبێت.\nکەلاشەکەیان هێنایە بەرهەیوانی مزگەوتەکە من ناسیمەوە "شەهید فەرەیدوون حاجی عەلی"بوو ئێمە لەهەمان قوتابخانە دەمان خوێند و قوتابخانەکە ناوی "ئاراس" بوو، ئەو ساڵێک ڕەنگە دووان لەمن گەورەتربوو، ماڵیان لە سێ ماڵەکەبوو کە زیاتر بەماڵەکەی "عەبدول ڕەحمان ریس " کەدکتۆرێکی میسری بوو ئەو گەڕەکە چاکترە بڵێم ئەو شەقامە دەناسرایەوە، " بیرمە جارێکیان لەبەردەم ماڵی ئەو دکتۆرەدا لەزیلێی عەسکەری درا " ئێمە لەسەربانی ماڵی خۆمانەوە سەیرمان دەکرد کەچۆن زیلەکە ئاگری گرتبوو، باوک زۆر شادمان بوو بسکەی سمێڵی دەهات ئەوت خۆی ئاگری تێبەرداون هەردەیووت بەققوربانی دەستانبم بەچکە شێرەکان، دایکیشم نزای بۆ سەلامەتی پێشمەرگەکان دەکرد.گەڕەکەکەمان هەمووی لەسەربانەوە لەو دیمەی دەڕوانی و لەناخی خۆیاندا دەیان ووت ئیتر بێکەس نین، ئەوە دوای یەک دووساڵ دوای ئاشبەتاڵەکەبوو.بیرمە باوکی شەهید فەرەیدوونیش حاجی عەلی نەوتی دەفرۆشت هەر بەوەش ناوبانگیان دەرکردبوو.\nکاتێک ویستیان لاشەکەی بشۆن منیش ویستم یارمەتیان بدەم، ئیتر جگەلەهاوڕیەکی پێشمەرگەیە، ناسیاوێکی نزیک و کوڕی یەک گەرەکێکیش بووین، بەرگە کەتافیەکەیان داکەند، لەگیرفانی چەپیدا نامیلکەی "ڕەوشتی هاوڕێ کۆمەڵە "ی تێدابوو.لەگیرفانی شەرواڵەکەشیدا دەفتەرێک کە هۆنراوەی تێدا نوسیبوو.\nگەرئەمجارە کوخی دڵمت پێخۆشنەبوو\nوەرە لەچاوی لێڵما دانیشە\nکۆچکردن مەکە بەپیشە\nلەلای کامە عاشق شادی ؟\nماڵی کێت کرد بەچراخان؟\nئەمکوژی بەنامورادی ؟\nمن نازانم ئەم هۆنراوەیە شەهید فەرەیدوون خۆی نوسیوێتی، یان کەسێکی تر ؟\nپاش ئامادە کردنی لاشەکە ئیتر شەهید برا بۆ گۆڕستانی دێکەو لەوێ بەئارامی ڕاکشا، چێشتهەنگاوێکی درەنگ ئێمەش بەچیاکەدا بەڕێچکەیەکی ڕووبار ئاسا بەپیرەمەگرووندا سەرکەوتین بۆ گوندی قزلەر.بیرمە شەهید "سەڵاحی مهەندیس" لەناو ڕێچکەکەدابوو کەبەچیاکەدا سەرکەوتین، لەدیوی قزلەر لەسەر کەڵەکەکان دانیشتبوو، کەمێک لای وەستاین ووتی: ئیسلامێکان یەک دوو مهەندیسی بیانیان فڕانبوو، لەبەر ئەوە ئەوشەڕە ڕوویدا.\nماوەیەکە کۆمەڵێ بەناو نوسەر ووشەیەکی قێزەونیان گرتوە بەدەمیانەوە دەڵێن "میلیشیای شاخ" بۆیە باشترە ئەو خەڵکانە ڕێز لەخۆیان بگرن و گاڵتە بەقوربانێکان نەکەن.


ئێران کەسێکی فەڕەنسی بە تومەتی سیخوڕیکردن 8 ساڵ زیندانی دەکات\nدادگایەکی ئێرانی سزای هەشتساڵ زیندانیکردنی داوە بەسەر پیاوێکی فەرەنسی بە تۆمەتی سیخوڕی کردن. پارێزەرەکەی لە پاریس ڕۆژی سێشەممە هەواڵەکەی پشتڕاستکردەوە و ئەو دادگاییکردنەی شەرمەزار کرد و بە شکڵی و بە بێ بنەما ناودێری کرد.\nڕوانگە: کاردانەوەکان لە بەرامبەر زیندانیکردنی زارا محەمەدی لە نێو خەڵکدا\nئێران: هێشتا هیچ بڕیارێک نەدراوە لەسەر ئەنجامدانی گفتوگۆی ڕاستەوخۆ لەگەڵ ئەمەریکادا\nئەمەریکا: پێناچێت ڕێکەوتنی ناوکی بکرێت تا ئێران هاوڵاتیە ئەمەریکییەکان ئازاد دەکات


هه‌واڵى مه‌رگى كاوە گەرمیانی ده‌گه‌یه‌نرێته ئۆباما\nموضوع: هه‌واڵى مه‌رگى كاوە گەرمیانی ده‌گه‌یه‌نرێته ئۆباما 2013-12-06, 4:10 pm\nڕۆژنامەنوس گۆران دوکانی بە لڤین پرێس ووت"بڕیارە لەچەند رۆژی داهاتودا بۆ ئیدانەکردنی تیرۆرکردنی ڕۆژنامەنووس (کاوە گەرمیانی) ژمارەیەک ، ڕۆژنامەنووس ،خۆپیشاندانێک لەبەردەم کۆشکی سپی ساز بکرێت، نامەیەکیش ئاراستەی باراک ئۆبامای سەرۆکی وڵاتە یەکگرتوەکانی ئەمریکا بکرێت".\nگۆران ئەوەشی ووت"رەوەندی کوردی و سەنتەری کورد- ئەمریکا لە واشنتۆن، ئیدانەی تیرۆرکردنی رۆژنامەنوس کاوە گەرمیانی دەکەن، لەرێگەی نامەیەکیشەوە سەرۆکی ئەمریکا و وەزارەتی دەرەوەو هەردوو مەکتەبی تایبەتی کۆماریەکان و دیموکراتەکانی ئەو وڵاتە لەو ڕوداوە ئاگادار دەکەنەوە".\nجێگای ئاماژەیە ئێوارەی دوێنێ رۆژنامەنوس کاوە گەرمیانی سەرنوسەری گۆڤاری ڕایەڵ، لەشاری کەلار لەبەدەم ماڵەکەی خۆی لەلایەن چەند کەسێکی نەناسراوەو بە دەستڕێژی گولە کوژرا


زانکۆی گەشەپێدانی مرۆیی : وتاری لیژنەی باڵای ڕێورەسمی پێنجەمین خولی دەرچوانی زانکۆی گەشەپێدانی مرۆیی\nوتاری لیژنەی باڵای ڕێورەسمی پێنجەمین خولی دەرچوانی زانکۆی گەشەپێدانی مرۆیی\nسەرەتا بەناوی لیژنەی باڵای رێوڕەسمی دەرچوانەوە جوانترین پیرۆزبایی ئاراستەی پۆلێکی تر لە خوێندکارانی دەرچوی زانکۆی گەشەپێدانی مرۆیی دەکەین وهیوای سەرکەوتنتان بۆ دەخوازین، پاش دەرچونی ئێوەی بەرێز وەک پێنجەمین پۆلە خوێندکار، زانکۆکەمان سەلماندی کە سەرکەوتن و هاتنە دی هیوا و ئاوات و خزمەتەکانی بە زانست و زانیاری بەردەوامەو لە داهاتودا باشترو فراوانتریش دەبێت، سەرکەوتنی زانکۆش ساڵ بە ساڵ بەردەوامی هەیەو دەبێت، ئەمەش بە ماندو بوون و هەولڕ وهیمەتی چەندین مامۆستای لە خۆ بوردو ودڵسۆز کە بناغەیەکی پتەویان داڕشت و ئیستاش بەرهەمی کارە جوان و خزمەتە کەیان بەرجەستە بوەو بەردەوامی هەیە.\nئەمرۆ ئێمە لەم بۆنەیەدا کە درێژەمان بە خەباتی زانستی داوەو لەم بارو دۆخە ناهەموارەدا کە میللەتەکەمانی پیا تێپەر دەبێت کۆڵنەدەرانە و بەو پەری سەرکەوتوانە توانیمان ساڵێکی تری سەخت، تەواو بکەین و سەدان دەرچوی تر پێشکەش بە گەلەکەمان بکەین و ئەو بارودۆخە ناهەموارە نەیتوانی رێگری بکات لە بەردەم درێژە پێدان بە رەوتی زانست ، ئەمەش بە هەوڵ و هیمەتی هەموو لایەک و کار ئاسانیەکانی سەرۆکایەتی زانکۆو هاوکاری و بەخشینە دڵسۆزانەکەی جەنابی پرۆفیسۆر دکتۆر علی قەرەداغی خاوەنی زانکۆ توانرا دۆخەکە تێپەڕێنرێت .\nخوێندکارانی بەرێزی دەرچوو...\nپیروزبایی گەرمتان ئاراستە دەکەین کە توانیتان سەرەرای باری ناهەموارو سەختی بژێوی ژیان ، ئەم قۆناغە سەختە تێپەرێنن. هیوادارین دەرچونتان و کۆتایی هاتنی ژیانی زانکۆییتان سەرەتای قۆناغێکی تری سەرکەوتن و گەیشتن بێت بە ئامانجەکانتان، زانکۆکەمان شانازیتان پێوە دەکات کە لەم دۆخەدا نمونەی جوانی پابەند بوونتان بە دەوام و وەرگرتنی زانستەوە پێشکەش کرد و بونە ئەزمونێکی تری سەرکەوتویی زانکۆیەکی ئەهلی قازانج نەویست کە نمونەیەکی زۆر جوان و پێشکەوتوی پێشکەش کردوە.\nپیرۆز بێت لێتان دەرچوون و سەرکەوتن و بڕینی قۆناغێکی نوێی ژیان و بە هیوای ئایندەیەکی باشترو رۆلڕ بینینی سەرکەوتوانە لە سەرجەم بوارەکانی ژیاندا.\nڕێوڕەسمى پێنجەمین خولى دەرچووان


پڕۆژەکانی وەبەرھێنان لە هەولێر دەستیان بەکار کردووەتەوە\nMON, 27 MAY 2019 17:04 Erbil, GMT +3\nWED, 21 NOV 2018 15:56 | KDP.info\nهه‌ولێر-KDP.info- جگە لە سێ پڕۆژە ھەموو پڕۆژەکانی وەبەرھێنان لە سنووری پارێزگای ھەولێر دەستیان بە کار کردووەتەوە و بەڕێوەبەری گشتیی وەبەرھێنانیش دەڵێ، ژمارەیەک داوکاری لە لایەن وەبەرھێنانی بیانییەوە بۆ ئەنجامدانی پڕۆژە لە ھەرێمی کوردستان ھەیە.\nسامان عارەب، بەڕێوەبەری گشتیی وەبەرھێنانی ھەولێر ئاماژەی بۆ ئەوە کرد: "ڕەوشی وەبەرھێنان بە ھۆی باشبوونی ڕەوشی سیاسی و ئابووریی ھەرێمی کوردستانەوە گەشەی کردووە، چونکە لە ھەموو وڵاتێکی جیھان ڕووداوەکان کاریگەریی ڕاستەوخۆیان لەسەر کەرتی وەبەرھێنان و بازاڕ ھەیە، لەگەڵ پەیدابوونەوەی جووڵەی بازاڕ ھاوکارمان دەبێت لە چارەسەرکردنی کێشەکانی کەرتی وەبەرھێنان لە ھەرێمی کوردستان."\nبەڕێوەبەری گشتیی وەبەرھێنانی ھەولێر دەڵێت: "زۆربەی کێشەکانی وەبەرھێنان، ئەوانەی ساڵانی ڕابردوو، چ ئەوانەی بە ھۆی دابەزینی بازاڕ و پابەندنەبوونی وەبەرھێنەرانەوە بێت، چ ئەوانەی بە ھۆی شەڕی بەرەنگاریی داعش و قەیرانی داراییەوە کارکردن تێیاندا وەستابوو ئێستا زۆربەیان دەستیان بە کار کردووەتەوە، تەنیا دوو تا سێ پرۆژە ماوە، ئەوانیش لە ئایندەیەکی نزیکدا دەست بە کارەکانیان دەکرێت."\nسامان عەرەب ڕوونی کردەوە: "ئێمە بەردەوامین لەسەر لێپرسینەوە لەو کەسانەی کەمتەرخەمن لە تەواوکردنی پڕۆژەکانیان، ھەر وەبەرھێنەرێک پابەندی گرێبەستەکەی نەبووبێت ئەوە داوای یاساییی لەسەر تۆمار کراوە و دراونەتە دادگا، ماوەکانی ڕابردوو بەشێک لەوانە دەستگیر کران، ئەوانەیشی ماون لێپرسینەوەی یاسایی بەرامبەریان دەگرینە بەر و دۆسیەی ژمارەیەک وەبەرھێنەر ئێستا لە دادگایە بۆ یەکلاکردنەوە."\nلەبارەی ھاتنی وەبەرھێنەری بیانییەوە سامان عەرەب گوتی: "ژمارەیەک کۆمپانیای بیانی پڕۆپۆزەلیان پێشکەش بە وەبەرھێنان کردووە بۆ ئەنجامدانی پڕۆژەی وەبەرھێنان، بەتایبەتی کۆمپانیای ئەورووپایی نیازی وەبەرھێنانیان ھەیە لە ھەرێمی کوردستان و بڕیارە لە کەرتی وەبەرھێناندا بەشدار بن."


ڕەفحاویەکان و کورد\nئەمینداری گشتی: ئەولەویەتی یەكگرتوو خەمی خەڵك و چاكسازی و ئیسلاحی كۆمەڵایەتیە بەغدا هاوردەكردنی زێر لە فڕۆکەخانەکانی هەولێرو سلێمانی قەدەغە دەكات بەشێك لە خانوە زێدەڕۆكانی هەولێر تاپۆ دەكرێن مامۆستایانی وانەبێژ داواكارییەكانیان گەیاندە پەرلەمانی كورستان سزاكانی سەر ئێران جارێكی دیكە كەوتنەوە بواری جێبەجێكردنەوە\nحامد محەمەد عەلی 13/07/2020 - 11:02 وتار\nمالكی و لایەنە شیعەکان پاش ڕوخانی سەدام، ئەو هەموو موچەو ئیمتیازەیان بۆ ڕەفحاویەکانی باشور دابین کرد ، هەقە بپرسین : ئەرێ سەرکردایەتی کورد چی بۆ ئەو هەموو خێزانە کوردە دابینکرد، کە چەندین جارو چەندین ساڵ بەهۆی شۆڕش و ڕاپەڕین و هەڵمەتەکانی سوپای ئێراقەوە، ئاوارەی وڵاتانی دەوروبەردەبوون و پاش نسکۆی ١٩٧٥یش بۆ چەندین ساڵ بۆ ناوەڕاست و باشوری ئێراق دوورخرانەوەو لە ناخۆشترین هەلومەرجدا لەژێر خانوی سەریفە ،بەبێ کارەباو ئاوی خاوێن ،ژیانیان دەگوزەراند؟!\nئەی بۆ پاش ڕووخانی ڕژێمی سەدام لەڕێگەی پەرلەمان و حکومەتی فیدراڵەوە، نوێنەرانی کوردو سەرکردایەتی سیاسی کوردستان بێخەم بوون و نەیانتوانی قەرەبویەکی شیاو بۆ ئەو خێزانە کوردانە دابین بکەن، کە ئەو کات وەکو ئاوارە عەرەبەکانی خێوەتگەی ڕەفحای سعودیە ، دەکرا بۆ ئەو خێزانە کوردانەش هاوکارییەکی مانگانە ببڕێتەوە.\nپردێك 46 ساڵ لەمەوبەر لەسەردەستی پێشمەرگە تەقێنراوەتەوەو تاوەكو ئێستا چاكنەكراوە\nبەغدا هاوردەكردنی زێر لە فڕۆکەخانەکانی هەولێرو سلێمانی قەدەغە دەكات\nبەشێك لە خانوە زێدەڕۆكانی هەولێر تاپۆ دەكرێن\nمامۆستایانی وانەبێژ داواكارییەكانیان گەیاندە پەرلەمانی كورستان\nسزاكانی سەر ئێران جارێكی دیكە كەوتنەوە بواری جێبەجێكردنەوە


دانیشتنی سنووریی هاوبەشی ئێران و عێراق لە سلێمانی بەڕێوە دەچێت - Mehr News Agency\nAP ١٣٩٧ Aban ١٥ ١٢:١٣\nNews Code 22889\nبە ڕاپۆرتی ئاژانسی هەواڵی مێهر، سەردار قاسم ڕەزایی لە سەفەری خۆی بۆ پارێزگای کوردستان لە گەڵ لیوا فەخرەدین عەبدوڵڵا حەمد سەعید کەلانتەری سنووریی ناوچەی سلێمانی لە هەرێمی کوردستان دیدار و گفتوگۆی کرد.\nفەرماندەی سنوورڤانیی ناجا لەو دیدارەدا ڕایگەیاند: هیوادارم دەسکەوتەکانی ئەم دانیشتنە ببێتە مایەی خێر و بەرەکەت بۆ دانیشتووانی سنووری و بەرزبوونەوەی ئاسایشی سنوورەکانی دوو وڵات لە ناوچەی بانە، مەریوان و سلێمانی.\nڕاشیگەیاند: بێ شک بەرزبوونەوەی بەڕێوەبەریی سنوورەکان پەیوەستە بە شەڕ لە دژی گرووپگەلی تەکفیری و تیرۆریستی، پێشگری لە هاتوچۆی نایاسایی و بەرەنگاربوونەوەی قاچاخچییەکان لە کەرتی سنووریدا.\nبەرپرسی باڵای سنوورڤانیی ناجا وتیشی: بە هەوڵ و تێکۆشانی سنوورڤانانی دوو وڵاتی کۆماری ئیسلامی ئێران و عێراق، ئاسایشێکی گونجاو لە ناوچەی بانە و مەریوان جێگرە و پێویستە بۆ سەقامگیریی ئاسایشی ئەو ناوچەگەلە، هەوڵی زیاتر بدرێت.\nسەردار ڕەزایی بە ئاماژە بە پەیوەندیی تۆکمەی سنوورڤانیی ئێران و عێراق، جەختی کرد: دۆستایەتیی دوو وڵات حاشاهەڵنەگر و دڕکی چاوی دوژمنان و نەیارانە.\nفەرماندەی سنوورڤانیی ناجا لە کۆتایی ئەو دیدارەدا ڕایگەیاند: بە ئاوردانەوە لە دۆخی هەستیاری ناوچە و سازدانی دانوستانی گونجاو لە پێناو گەشتە هاوبەشەکان لە سنوورگەلی ئێران و عێراق، لە داهاتوویەکی نزیکدا دانیشتنی سنووری هاوبەش لە شاری سلێمانی لە هەرێمی کوردستان بەرێوە دەچێت.


ئێران 51 کەس لە بەشداربووانی کردەوەی تیرۆریستی شەهادەتی سەردار سولەیمانی گەمارۆ دا - Mehr News Agency\nAP ١٤٠٠ Dey ١٨ ١٨:٠٥\nNews Code 40640\nئێران 51 کەس لە بەشداربووانی کردەوەی تیرۆریستی شەهادەتی سەردار سولەیمانی گەمارۆ دا\nوەزارەتی دەرەوەی ئێران بە مەبەستی جێبەجێ کردنی یاسای "بەرەنگاری لە گەڵ پێشێل کردنی مافی مرۆڤ و کردەوە تیرۆریستییەکانی ئەمریکا لە ناوچە" ٥١ کەس لەوانەی دەستیان لەم کردەوە تیرۆریستییەدا بووە، گەمارۆ دا.\nبە پێی ڕاپۆرتی ئاژانسی هەواڵی مێهر، وەزارەتی دەرەوەی ئێران جگە لە گەمارۆی بەرپرسانی پێشووی ئەمریکا لە ساڵی ١٣٩٩ کە دۆناڵد ترامپ، مایک پۆمپێئۆ، جان بۆلتۆن، مارک ئیسپر و ... دەگرێتەوە، ٥١ کەسی دیکەی گەمارۆ دا.\nئەو کەسانە لە بڕیاردان، بەرنامە داڕشتن، دابین کردنی دارایی، پشتیوانی ستراتیژیک و ... لەم کردەوە تیرۆریستییودا بەشدار بوون یان بە شێوەیەک پشتیوانیان لەم تاوانە کردووە و گەشەیان بە تیرۆریزم داوە.\nئەمریکا بەم کردەوە تیرۆریستییەوە سەلماندی یاسا و بەڵێنە نێودەوڵەتییەکانی پێشێل کردووە، کۆماری ئیسلامی ئێران بە پێی بەڵێنە نێودەوڵەتییەکان خۆی و بە مەبەستی پاراستنی مافی مرۆڤ و بەرەنگاری لە گەڵ تیرۆریزم، ئەو کەسانە گەمارۆ ئەدات.


سه‌ری ساڵ‌و چه‌ند سه‌رنجێك – پێگەی فەرمی مامۆستا عەلی باپیر\nئه‌مریكاو ڕۆژئاوا ڕێز له‌كه‌سانێك ده‌گرن، كه ڕێزی خۆیان‌و كۆمه‌ڵگاو ئایین‌و كلتووره‌كه‌یان بگرن\nبه‌بۆنه‌ی سه‌ری ساڵی زایینیه‌وه مامۆستا عه‌لی باپیر بابه‌تێك به‌ناو و نیشانی: (سه‌ری ساڵ‌و چه‌ند سه‌رنجێك) ده‌نووسێ، له‌به‌شێكی بابه‌ته‌كه‌دا هاتوه: ئه‌مریكاو ڕۆژئاوا ڕێز له‌كه‌سانێك ده‌گرن، كه ڕێزی خۆیان‌و كۆمه‌ڵگاو ئایین‌و كلتووره‌كه‌یان بگرن.\nته‌مه‌نی هه‌ر مرۆڤێك له‌چه‌ند ساڵێك پێكدێ‌و، به‌سه‌رمایه‌ی بوون (رأسمال الوجود)ی داده‌نرێن‌و، له‌ڕۆژی قیامه‌تدا له‌سه‌ر تاوه‌كان (لحظات)ی ته‌مه‌نیشی “نه‌ك ته‌نیا ساڵ‌و مانگ‌و هه‌فته‌و ڕۆژه‌كانی” لێپرسینه‌وه‌ی له‌گه‌ڵدا ده‌كرێ، وه‌ك پێغه‌مبه‌ری خوا “صلی الله علیه وسلم” فه‌رموویه‌تی: (لا تزولُ قَدَمَا عبدٍ يومَ القيامةِ حتَّى يُسألَ عن أربعٍ عَن عُمُرِه فيما أفناهُ…) الترمذي،: (2416)، وصححه الألباني.\nته‌مه‌نی مرۆڤـ له‌دنیادا به‌شی تێدا هێنانه‌دی خولیاو ئامانجه‌كانی ناكات، به‌ڵكو ته‌نیا بایی تێدا تاقیكرانه‌وه‌ی‌و سه‌لماندنی به‌ندایه‌تیی بۆ خوا “كه حیكمه‌تی بوونیه‌تی” ده‌كات، هه‌ربۆیه‌ش هه‌موو ئه‌وانه‌ی ژیانی دنیایان به‌جۆرێك ده‌گوزه‌رێنن، كه حیكمه‌تی بوونیانی تێدا نه‌هێننه‌دی، له‌ڕۆژی دواییدا په‌شێمانییه‌كی بێڕه‌زا ده‌كێشن‌و، پێیان ده‌گوترێ: (…أَوَلَمْ نُعَمِّرْكُم مَّا يَتَذَكَّرُ فِيهِ مَن تَذَكَّرَ وَجَاءَكُمُ النَّذِيرُ فَذُوقُوا فَمَا لِلظَّالِمِينَ مِن نَّصِيرٍ) فاطر -37-، واته: ئایا هێنده ته‌مه‌نمان پێتان نه‌دا كه هه‌ركه‌سێك مه‌به‌ستی بووایه بیری بكه‌وێته‌وه‌و په‌ند وه‌ربگرێ، ده‌یتوانی؟! ده‌بیچێژن سته‌مكاران یاریده‌ده‌ریان نیه.\nمامۆستا عه‌لی باپیر پیرۆزبایی سه‌ركه‌وتنی كۆنگره له یه‌كێتی نیشتیمانی ده‌كات